ডিঙিত মাছৰ কাঁইট লাগি ধৰিলে কি কৰিব? আজিয়ে এইকেইটা উপায় জানি লওক | নিয়মীয়া বাৰ্তা\nঅসমীয়াসকলৰ বাবে মাছ এটা অতি প্ৰিয় ব্যঞ্জন। কিন্তু ভাত খাওতে প্ৰায়ে মাছৰ কাঁইট ডিঙিত বিন্ধি লাগি ধৰে। এনেকৈ ডিঙিত কাঁইট লাগিলে আঁহ জাতীয় খাদ্য যেনে ৰুটি, পাউৰুটী, শুকান ভাত, কল আদি গোটা খাদ্য প্ৰায় নোচোবোৱাকৈয়ে গিলি দিব লাগে। এনেকৈ গিলি দিয়াৰ ফলত কাঁইটডাল খাদ্য বস্তুৰ সৈতে তললৈ নামি যায়। বহু লোকে মাছৰ কাঁইটৰ ভয়ত মাছ খাব নিবিচাৰে। তৃপ্তিৰে আপুনি ভাতৰ সৈতে মাছ খোৱাৰ সময়তে হঠাতে আপোনাৰ ডিঙিত যদি কাঁইট লাগি ধৰে তেতিয়া কি কৰিব?\nবহুলোকে ডিঙিৰ কাঁইটবোৰ আঁতৰাবলৈ সহজ উপায় হিচাপে বগা ভাতৰ গোলা কৰি খায়। যদি কোমল সৰু কাঁইট হয়, তেন্তে ই সহজতে নামি যায়। অৱশ্যে, ইয়াৰ উপৰিও কেইবাটাও ঘৰুৱা প্ৰতিকাৰ আছে, যাৰ দ্বাৰা ডিঙিৰ কাঁইটবোৰ আঁতৰ কৰিব পাৰে। সেই ঘৰুৱা প্ৰতিকাৰবোৰ এনধৰণৰ…\n১. যেতিয়া আপোনাৰ ডিঙি মাছৰ কাঁইটে বিন্ধে তেন্তে পলম নকৰাকৈ অলপ Olive oil খাব। অলিভ অইল আন তেলতকৈ বেছি পিছল। গতিকে কাঁইটডালক ডিঙিৰ পৰা পিছলি যায়।\n২. যেতিয়া আপোনাৰ ডিঙিত কাঁইট লাগি থাকে, অলপ কুহুমীয়া পানীত নেমু দি সেই মিশ্ৰণটো খাওক। নেমুৰ এচিডিক ক্ষমতা কাঁইটবোৰ কোমল কৰিবলৈ সক্ষম।\n৩. পানীৰ সৈতে ভিনেগাৰ মিহলি কৰক। ভিনেগাৰৰ ডিঙিত বিন্ধা মাছৰ কাঁইট কোমল কৰাৰ ক্ষমতা আছে। গতিকে পানীৰ সৈতে ভিনেগাৰ মিহলি কৰিলে কাঁইট সহজ ডিঙিৰ পৰা পাৰ হয়।\n৪. নিমখে কাঁইটক কোমল কৰে। গতিকে প্ৰথমে অলপ পানী গৰম কৰক আৰু পানীত অলপ নিমখ দিয়ক। এই গৰম নিমখীয়া পানী খালে ডিঙিত বহি থকা মাছৰ কাঁইটবোৰ সহজে আঁতৰ হ’ব।\nএই ক্ষেত্ৰত অধিক অসুবিধাৰ সন্মুখীন হ’লে চিকিৎসকৰ পৰামৰ্শ লওক।


ফেচিষ্ট মানসিকতা আৰু আজিৰ যুৱ সমাজ (ডাঃ বিৰাজ কুমাৰ শৰ্মা) - সাহিত্য ডট অৰ্গ\nগ্ৰীক দাৰ্শনিক চক্ৰেটিছক এবাৰ এজন লোকে তেওঁৰ যুক্তিবোৰ মানি ল’বলৈ টান পাই আক্ৰমণ কৰি লঠিয়াই গুৰিয়াই লেবেজান কৰি পেলাইছিল যদিও চক্ৰেটিছে নিৰৱে সকলো অত্যাচাৰ সহ্য কৰি গৈছিলে । পিছত এজন লোকে যেতিয়া চক্ৰেটিছক প্ৰশ্ন কৰিছিল যে তেওঁৰ ওপৰত ইমান অমানৱীয় অত্যাচাৰ কৰাৰ পিছতো তেওঁ কোনো প্ৰত্যাক্ৰমন নকৰাকৈ কিয় নিৰৱে সহ্য কৰি আছিলে, তেতিয়া চক্ৰেটিছে বিনম্ৰ ভাবে উত্তৰ দিছিলে যে গাধ এটাই তাৰ নিজৰ আইন হাতত তুলি ল’লে বুলিয়েই মই মানুহ হিচাবে গাধৰ আইন হাতত তুলি ল’ব নোৱাৰো । সচাঁকৈয়ে, এজনৰ চিন্তা আৰু মতৰ লগত আন এজনৰ চিন্তাধাৰা নিমিলিব পাৰে । এজন মানুহৰ চিন্তাধাৰা, অভিমতৰ লগত আন এজনৰ চিন্তাধাৰা নিমিলিল বুলিয়েই অসহিষ্ণু হৈ বিপক্ষক কটূ বাক্যৰে থকা সৰকা কৰাটো বা আক্ৰমণ কৰিবলৈ উদ্যত হোৱাটো বাৰু কিমানদূৰ সমীচীন ? কোনো বিষয়ত মত পাৰ্থক্য হ’লেই বিপক্ষক অশালীণ শব্দৰ বান নিক্ষেপেৰে আক্ৰমন কৰা উচিত নহয় বুলি ভাবো । এইবোৰ ফেচিষ্ট মানসিকতা । কাৰন ফেচিষ্ট সকলে আনৰ চিন্তাধাৰা আৰু মতামতক শ্ৰদ্ধা কৰিব নাজানে আৰু কেৱল গাৰ জোৰেৰে নিজৰ মতামতক আনৰ ওপৰত জাপি দিব খোজে । কিন্তু জ্ঞানী লোক সদায় ধৈৰ্য্যশীল আৰু স্হিতপ্ৰজ্ঞ। ফেচিষ্ট সকলে কেতিয়াও যুক্তি মানি নলয় আৰু আওপুৰণি ধাৰণা খামুচি লৈ সমাজক তেওঁলোকৰ মতেৰে পৰিচালিত কৰিব বিচাৰে । তেওঁলোকে মধ্যযুগৰ ধ্যান ধাৰণাৰে সমাজক বান্ধি ৰাখি সমাজৰ প্ৰগতিত বাধা দিয়ে । এজন ব্যক্তি যিমানেই জ্ঞানী নহওক কিয় তেওঁৰো আছে জ্ঞানৰ সীমাবদ্ধতা । বিশ্ব ব্ৰহ্মাণ্ডৰ বিশাল জ্ঞানৰ মহাসাগৰখন সাঁতুৰি পাৰ হোৱাটো কাৰো পক্ষেই ইমান সহজ নহয় । এজন জ্ঞানৰ অম্বেষনত বিচৰন কৰা ব্যক্তিয়ে নিজৰ যুক্তিক সমাজত প্ৰতিষ্ঠা কৰিবলৈ হ’লে তেওঁ সাবলীল আৰু শক্তিশালী যুক্তিৰে নিজৰ মতবাদক সৰ্বগ্ৰহনযোগ্য কৰি তুলিব লাগিব | আনহাতে তেওঁ গোটেই জীৱন চিন্তা কৰিবলৈ ভাল পাব লাগিব, আনক প্ৰশ্ন সুধি জ্ঞানৰ মধুসুধা পান কৰিবলৈ অনিবাৰ্য্য তাড়না অনুভৱ কৰিব লাগিব আৰু সমাজখনকো এই বাৰ্তা প্ৰেৰণ কৰিব লাগিব | আমি সৰুতে যেনেদৰে স্কুলৰ তৰ্ক প্ৰতিযোগীতাসমূহত ভাগ লৈছিলো, সেই তৰ্কসমূহৰ মূল উদ্দেশ্য কিন্তু ইজনে আনজনলৈ তীৰ্যক মন্তব্য কৰাটো নহয়, যুক্তিসংগনভাবে আৰু সাবলীল ৰূপত নিজৰ মত সৰ্বগ্ৰহনযোগ্য কৰি তোলাৰ ওপৰত গুৰুত্ত্ব প্ৰদান আৰু আনৰ যুক্তিপূৰ্ণ বিশ্লেষনৰ প্ৰতিও সন্মান জনোৱাটোও এনেবোৰ প্ৰতিযোগীতাৰ মূল উদ্দেশ্য | ভল্টেয়াৰে কৈছিল I don’t agree with what you have to say, but I will defend to death your right to say. কিন্তু নিজৰ কথাকে সত্য আৰু জোৰ-জুলুমকৈ আনৰ ওপৰত জাপি দিয়াৰ উদাহৰণ পৃথিৱীত অনেক আছে | ১৯৮৯ চনত ইৰানৰ ধৰ্মীয় নেতা আয়াতোল্লা খোমেইনীয়ে লেখক ছালমান ৰুছদিৰ “ছাটানিক ভাৰ্চেজ” নামৰ গ্ৰন্থখনত ইছলাম ধৰ্মবিৰোধী কথা সন্নিবিষ্ট কৰা বাবে ফটোৱা জাৰি কৰিছিল | সপ্তদশ শতিকাত মহান বিজ্ঞানী গেলিলিওৱে পৃথিৱী সূৰ্য্যৰ চাৰিওফালে ঘূৰে বুলি প্ৰমান কৰাৰ সময়ত ধৰ্মীয় বিশ্বাসত আঘাট কৰাৰ বাবে গৃহবন্দী কৰি ৰখা হৈছিল | বাংলাদেশৰ লেখিকা তছলিমা নাচৰিনে ধৰ্মীয় ভণ্ডামী উদঙাই দিয়াৰ বাবে স্ব-নিৰ্বাসিত জীৱন-যাপন কৰিব লগা হৈছে | ফ্ৰান্সৰ “চাৰ্লি এবভো” নামৰ ব্যংগ বাতৰি কাকতখনত সন্ত্ৰাসবাদীয়ে আক্ৰমণ কৰিছিলে পয়গম্বৰ হজৰত মহম্মদৰ কাৰ্তুন প্ৰকাশ কৰাৰ বাবে | আমাৰ অসমতো অসম আন্দোলনৰ সময়ত যেনেদৰে ইয়াক বিৰোধীতা কৰা লোকসকলক আন্দোলনকাৰীয়ে শত্ৰু বুলি ভাবি লোৱাৰ হেতুকে বহুতো বিশিষ্ট ব্যক্তিয়ে আন্দোলনকাৰীৰ ৰোষৰ বলি হৈ শাৰিৰীকভাৱে অপদস্থ হোৱাৰ অনেক উদাহৰণ আছে |\nউপৰোক্ত কথাখিনি উল্লেখ কৰিলো আজি কিছুদিনৰ পৰা ছ’চিয়েল মেডিয়া বোৰ হৈ থকা কিছুমান ঘটনাক লৈ | নৱপ্ৰজন্মৰ ব্যক্তি হিচাবে ছ’চিয়েল মেডিয়াৰ সৈতে আমাৰ ওতঃপোত সম্পৰ্ক | ছ’চিয়েল মেডিয়া বুলি ক’লে আমাৰ সকলোৰে মনলৈ সৰ্বপ্ৰথম আহে ফেচবুকৰ কথা | এনেবোৰ ছ’চিয়েল মেডিয়াই আজি সামাজিক যোগসূত্ৰ স্থাপনত বিশেষ ভূমিকা গ্ৰহন কৰি আহিছে | আনহাতে ফেচবুকত গঢ়ি উঠিছে জনমত, অসমীয়াত কথা বতৰা, অ মোৰ আপোনাৰ দেশ আদি কিছুমান গ্ৰুপ, য’ত নৱপ্ৰজন্মই বিভিন্ন সামাজিক ঘটনা-পৰিঘটনাৰ ওপৰত বিশ্লেষণ আগবঢ়াই গৈছে, নিজৰ মতামত প্ৰকাশ কৰিছে | কিন্তু কাৰ্যত দেখা গৈছে কোনোবা এটা সামাজিক ঘটনাৰ ওপৰত বিশ্লেষনৰ বাবে আমি যেতিয়া বিভিন্নজনৰ মতামতবোৰ লক্ষ্য কৰো, তেতিয়া প্ৰায়েই দেখিবলৈ পোৱা যায় যে বেছিভাগ প্ৰসঙ্গত যোগাত্মক বিশ্লেষনৰ পৰিবৰ্তে হাই-কাজিয়া বা বহুক্ষেত্ৰত ইজনে আনজনৰ প্ৰতি অশ্লীল বাক্যবান প্ৰয়োগ আদিৰে অন্ত হোৱাৰ উপক্ৰম হয় | এয়াই হৈ পৰিছে নেকি আমাৰ যুৱ প্ৰজন্মৰ মানসিকতা | সকলোকে সমালোচনাৰ প্ৰয়োজন | কাৰণ সমালোচনাইহে ভুল-ক্ৰুটিবোৰ আঙুলিয়াই গঠনমূলক দিশত অগ্ৰসৰ হোৱাত এক অনুঘটক ৰূপে কাম কৰে , বহুক্ষেত্ৰত গঠনমূলক সমালোচনাইহে এখন সমাজত গতিশীলতা প্ৰদান কৰিব পাৰে | সুধাকন্ঠ ডঃ ভূপেন হাজৰিকাইও কৈছিল গীতৰ জৰিয়তে “ভুল যদি হয় সৃষ্টিত মোৰ তুমি হ’বা চিন্তিত সমালোচনাৰ অগনিৰে পুৰি মোক কৰা উন্নত |” তেনেস্থলত আমাৰ যুৱ প্ৰজন্ম ই যদি এনেদৰে শক্তিশালী যুক্তিবাদী চিন্তা চৰ্চাৰে তথা শক্তিশালী যুক্তি তৰ্কৰেহে প্ৰকৃত সত্যক উপস্থাপন কৰিবলৈ সক্ষম হয়, তেন্তে সেইয়া হ’ব সমাজৰ বাবেই মংগলজনক | সকলো বস্তুৰে ইতিবাচক আৰু নেতিবাচক দিশ দুয়োটা থাকে আৰু কিছুমানৰ বাবে ইতিবাচক দিশটো হ’ব পাৰে কাৰোবাৰ বাবে নেতিবাচক আৰু নেতিবাচক দিশটো কাৰোবাৰ বাবে ইতিবাচক | তেনেস্থলত শক্তিশালী যুক্তি তৰ্ক প্ৰদৰ্শনৰ পৰিবৰ্তে প্ৰকৃত সত্যক উপস্থাপনৰ পৰিবৰ্তে যদি দাবি হুমুকিৰেহে নিজৰ মতক প্ৰতিষ্ঠা কৰিবলৈ লোৱা যায় সেইয়া হ’ব একপ্ৰকাৰ ফেচিষ্ট মানসিকতা সদৃশ আৰু সমাজৰ বৃহত্তৰ স্বাৰ্থত এনেধৰণৰ কাম কাজে কোনো হিত সাধন নকৰে | সকলো দিশ যুক্তিৰে চালি-জাৰি চাই সমাজৰ বৃহত্তৰ স্বাৰ্থত মন্তব্য কৰিলেহে সকলোৰে বাবে মংগলজনক | ইয়াৰ অন্যথা নিজৰ মতকে শুদ্ধ বুলি ভাবি জোৰ জবৰদস্তিৰে আনক মানি ল’বলৈ বাধ্য কৰিবলৈ গ’লে এখন সমাজৰ কেতিয়াও হিত সাধন নহয় | আনহাতে আমাৰ বিভিন্ন জাতি-জনগোষ্টীৰ মাজ্ত ক্ৰমান্বয়ে গঢ় লৈ উঠা উগ্ৰ জাতিয়তাবাদো ফেচিষ্ট মানসিকতাৰেই এক নামান্তৰ কাৰণ | কাৰণ নিজৰ জাতিৰ কলা-সংস্কৃতিয়েই বৰ্ণিল আৰু শুদ্ধ বুলি প্ৰতিষ্টা কৰিবলৈ গৈ আনসকলৰ প্ৰতি হেয় মনোভাব পোষন কৰাৰ হেতুকে আনসকলৰ মনত ক্ষোভ আৰু অসন্তোষে ঠাই পাই | কাৰণ সংস্কৃতি কেতিয়াও অকল মাত্ৰ এটি জাতিৰ মাজতেই আৱদ্ধ নাথাকে | সংস্কৃতি চিৰপ্ৰৱাহমান আৰু বিভিন্ন জাতি-জনগোষ্ঠীৰ ইতিবাচক সংস্কৃতিৰ সমিলমিলতেই এক বিশাল তথা বৰ্নিল সংস্কৃতি গঢ়ি উঠে | আশাকৰো, আমাৰ উচ্চশিক্ষিত যুৱপ্ৰজন্মই যুৱ প্ৰজন্ম ই আমাৰ সংকটাপন্ন তথা ভাঙোনমুখী অসমীয়া সমাজখনৰ বৃহত্তৰ স্বাৰ্থৰ প্ৰতি চকু ৰাখি ছ’চিয়েল মেডিয়াসমূহত নিজৰ মতামত প্ৰকাশ কৰাৰ সময়ত এনেবোৰ সৰু সৰু কথাৰ প্ৰতি ধ্যান দিয়ে যেন | কাৰণ উচ্চশিক্ষা এজন ব্যক্তিৰ অকল মাথো বিশ্ববিদ্যালয়ৰ ডিগ্ৰী পোৱাৰ মাজতেই আৱদ্ধ নহয় | উচ্চশিক্ষা সাৰ্থক হ’ব তেতিয়াহে যেতিয়া জ্যেষ্ঠ সকলৰ পৰা তেওঁলোকৰ পিছৰ প্ৰজন্মলৈ এই শিক্ষাই ইতিবাচক বাৰ্তা কঢ়িয়াই আৰু তেওঁৰ উচ্চশিক্ষাৰ জ্যোতিৰে চাৰিওদিশ জ্যোতিষ্মান হ’ব লাগিব | ইয়াৰ অন্যথাই উচ্চশিখাৰ অৰ্থ মূল্যহীন | আজিৰ নৱপ্ৰজন্ম ই দেশৰ ভৱিষ্যত | তেওঁলোকৰ হাততেই লিখিত হৈ আছে আমাৰ দেশৰ ভবিষ্যত |\n← কুঁজী থেকেৰা দি মাছৰ টেঙা (মৌচুমী বৰুৱা)\nকইনা চাবলৈ…. (দিগন্ত কুমাৰ ভট্টাচাৰ্য) →


ভিন্নস্বাদ – Page 31 – ফটাঢোল\nOctober 1, 2017 ভিন্নস্বাদ\tLeaveacomment\nউৰাবাতৰি – বিকাশ শইকীয়া\nআকাশবাণী কেন্দ্ৰ, ফটা-ঢোল৷ -৩৩১.১ মিটাৰত এইয়া উৰা বাতৰি পঢ়িছোঁ যোগ-বিয়োগ শইকীয়াই৷ আজিৰ প্ৰধান বাতৰি সমূহ হ’ল… >>>> কালি ৰাতি জিলাৰ প্ৰধান অগ্নি নিবাৰ্পক বাহিনীৰ কাৰ্য্যালয়ৰ চৌহদত অগ্নি সংযোগ হৈ কেইবাখনো অগ্নিনিৰ্বাপক যান জুইত জাহ যায়৷ মাজৰাতি ফেইচবুক কৰি থকা স্থানীয় লোকে জুই দেখি হুৱা-দুৱা লগাই৷ লগে লগে বহু লোকৰ সমাগম হয় আৰু বহু চেষ্টাৰ অন্তত জুই নুমুৱাবলৈ সক্ষম হয়৷ কিছুসংখ্যকে জুইৰ লগত চেল্ফী তুলি লগে লগে ফেইচবুকত আপল’ড কৰে৷ অগ্নি নিৰ্বাপক বাহিনীৰ মু্খ্য সচিবে ঘৰত ফেইচবুক কৰি থাকোঁতে ফেইচবুকৰ জৰিয়তে\nগুনধৰৰ মহোৎসৱ – দিগন্ত বৰা\nমহোৎসৱৰ নাম শুনিছো,ফল্গুৎসৱৰ নাম শুনিছোঁ৷ কিন্তু গুনোৎসৱৰ নাম আগতে শুনা নাছিলো৷ আনৰ কথা নাজানো, মোৰ দৰে শিক্ষকক কিন্তু এই গুনোৎসৱে ত্ৰাহি মধুসোদন দেখুৱাই দিছে বুজিছে৷ আমিবোৰেহে জানো৷ হেৰ’ অলপ প্ৰিপেৰেচন কৰিব নালাগে বুজিছে! এই গুনধৰ মাষ্টৰ ৰিটায়াৰ হ’ব হ’লোহি, কিন্তু জীৱনত দহ বজাত কোনোদিন স্কুল আহি পোৱা নাছিলো৷ কওঁতাও নাছিল, সোধোতাও কোনো নাছিল বাপেক্কে৷ এতিয়া চাল্লা সেই ৰামো হেৰাল, আৰু অযোধ্যাখনকো ৰিচাইকোলবিনতো নোপোৱা অৱস্থা৷ ন বজাৰ আগতে স্কুল হাজিৰ হ’বই লাগে৷ তাৰ মাজতে দুপৰৰ খানাৰ বজাৰ কৰিব লাগে৷ অলপ দিনৰ\nওৱাইন ফ্লু – সোমেশ্বৰ বৰা\nধৰ্মক দোহাই, পৰম্পৰাক দোহাই, তেৰালৈ বুলি মনিছে আগবঢ়োৱা গোলাপী নিচা কণত মগন অৱস্থাটোকে ওৱাইন ফ্লু আখ্যা দিয়া হয়৷ বৰ্তমানৰ নৰ-মনিছ এই বিধ ৰোগত বৰকৈ আক্ৰান্ত৷ চৰকাৰী বিজ্ঞাপন, আইন কানুন সকলো নেচেল, গালো-বালো সব খোলাকটি তাল৷ আবতৰীয়া বেঙেনাই মোক খা মোক খা কৰাৰ দৰে হৰ্ডিং অলিয়ে গ’লিয়ে৷ পিছে এইবোৰে কোনো ফল নধৰে৷ সকলো ধৰণৰ গে’ট- টুগেদাৰ, ফাংচন, মেল-মিটিং আদিত এই ৰোগৰ প্ৰাদুৰ্ভাৱ দেখা গৈছে৷ এখোপ আগুৱাই ধৰ্মীয় অনুষ্ঠান যেনে ভাওনা, বিয়া আদিলৈও এই ৰোগ শিপাইছে৷ বিশেষকৈ বিয়াৰ ক্ষেত্ৰত এই ৰোগীৰ বাবে\nজয় আই অসমৰ এনিশাৰ বুৰঞ্জী – সুৰেন গোস্বামী\n(ওপৰঞ্চিঃ ৭৯-৮৫ৰ অসম আন্দোলন কেৱল বিদেশী বিতাৰণ বিষয়তে সীমাৱদ্ধ নাছিল। এই আন্দোলন জাতীয় একতা -সমন্বয়ৰ পৰিচায়কো আছিল। এই ঐক্য-সম্প্ৰীতিয়ে সৃষ্টি কৰিছিল বহুতো লোকোক্তি,সাধুকথা, গীত-মাত,দুখ-বেদনাৰ কাহিনী, নানা ৰসিক কথা আৰু ঘটনা। প্ৰচাৰিত হৈছিল বহু ঐতিহাসিক বাতৰি, সাধাৰণ বাতৰি, উৰা বাতৰি,মুখ-ৰচক বাতৰি ইত্যাদি। মুঠতে ক’বলৈ গ’লে অসমৰ সমস্ত সাংস্কৃতিক দিশটোকে অসম আন্দোলনে প্ৰভাৱিত কৰিছিল আৰু গতানুগতিক ধাৰাৰ অসমীয়া জাতীয় জীৱনক এটা নতুন দিশলৈ গতি কৰাইছিল। আন্দোলনৰ আন এক কেন্দ্ৰস্থল আছিল বজালী অঞ্চল। ইয়াতেই প্ৰথম শ্বহীদ হৈছিল খৰ্গেশ্বৰ তালুকদাৰ। পুলিচ-চি আৰ পিৰ অত্যাচাৰে\nখাৰঘৰীয়াৰ আখ্যান – দিপিকা ডেকা\nপানীপুৰ নামেৰে এখন গাঁও, তাতেই ঘৰ খাৰঘৰীয়াৰ। পেছাত তেওঁ পশু চিকিৎসক। মানুহৰ ঘৰে ঘৰে গৰু, ছাগলী, কুকুৰ, মেকুৰী চিকিৎসা কৰি ফুৰে। পশু চিকিৎসা কৰি গৃহস্থৰ ঘৰত চাহ-তামোলেৰে মুখ ৰঙীন কৰিহে চকী এৰে। সুবিধা হ’লে মাজে-সময়ে হাঁহ-পাৰৰ মঙহেৰে দুই-এঘৰৰ ঘৰত ভাতৰ জুতিও ল’বলৈ নাপাহৰে। মাহ-হালধিৰে গা ধোৱা সাত-আঠ বছৰে হ’ল, পিছে এতিয়ালৈ ঘৰত ওঁহা-ওঁহা শব্দ শুনিবলৈ পোৱা নাই। তাৰ বাবে অসন্তোষো নাই খাৰঘৰীয়াৰ, বৰঞ্চ সি মনে মনে সুখ হে অনুভৱ কৰে। ঘৈণীয়েকে কেতিয়াবা দুখ কৰিলে কয় বোলে, “ভালেই হৈছে দিয়া। কেঁচুৱা\nদক্ষিণ ভাৰতৰ দুৰ্গা মা – পৰী শ্যামলী ভূঞা\nদুৰ্গা পূজা আহিলেই প্ৰতিবছৰেই দেৱীৰ প্ৰতিমা আহি মোক সপোনত দেখা দিবলৈ ধৰে৷ দুৰ্গা মাৰ যে ভক্ত মই! এইদৰেই প্ৰতিবছৰেই দেৱী আহে আৰু গুচি যায়৷ পূজা কৰোঁ, সাধনা কৰোঁ৷ দুখ-কষ্ট আতৰি যায়৷ অনাবিল শান্তিৰে মনবোৰ উপচি যায়৷ এইবাৰ দুৰ্গা পূজাৰ সময়ত মই দক্ষিণ ভাৰতত৷ নতুন ঠাই, নতুন দেৱ-দেৱী৷ কাকোৱে চিনিবই পৰা নাই৷ চেহেৰাও বেলেগ, নামো বেলেগ৷ মাক বিচাৰি নাপায় অন্তৰাত্মাতে দেৱীক আৰাধানা কৰিবলৈ ধৰিলোঁ৷ পিছে এইবাৰোঁ সপোনত আহি আহি এগৰাকী অস্পষ্ট দেবীৰ প্ৰতিমাই মোক সদায় আশীৰ্বাদ দি যাবলৈ ধৰিলে৷ তাকে দেখি\nচলনাময়ী নাৰী – কল্পনা প্ৰিয়দৰ্শিনী বৰগোহাঁই\n“বৰ্তমান যুগত নাৰী কোনো ক্ষেত্ৰতে পুৰুষতকৈ পিছ পৰি থকা নাই। পুৰুষৰ সমানেই নাৰী সকলো দিশতে আগবাঢ়িছে। যদিও নাৰী পুৰুষতকৈ শাৰীৰিকভাবে দুৰ্বল বুলি সকলোৱে কয় কিন্তু নাৰীৰ বুদ্ধি পুৰুষৰ শক্তিৰ তুলনাত বহুত বেছি।” নাৰী দিৱসৰ বিশেষ দিনটোত আমাৰ কবিতা বাইদেউৰ তিনি ঘণ্টাযোৰা ভাষণটো শেষ হওঁতে প্ৰায় গধূলিয়ে হ’ল। তেতিয়া সময় সাত মান বাজিল, মানে আন্ধাৰ হ’ল। এনেতে গলগলীয়া মাতেৰে সভাৰ এজন আহ্বায়কে জিতু, নিতু আৰু পিকুক ক’লে, “বাইদেউক অলপ আগবঢ়াই দে ঘৰলৈকে। অকলে ভয় কৰিব। আন্ধাৰ হ’ল বহুত।” বাইদেউৱে নুশুনাকৈ সিহঁত


এই ল'ৰাটোৰ অদ্ভূত আচৰণ পাবজি গেমৰ আসক্তিৰ বাবে নহয়! - Factcrescendo Assamese\nএই ল’ৰাটোৰ অদ্ভূত আচৰণ পাবজি গেমৰ আসক্তিৰ বাবে নহয়!\nApril 12, 2022 April 12, 2022 Manjori BorkotokyLeaveaComment on এই ল’ৰাটোৰ অদ্ভূত আচৰণ পাবজি গেমৰ আসক্তিৰ বাবে নহয়!\nশেহতীয়াকৈ এখন ষ্ট্ৰেচ্ছাৰত পৰি থকা অৱস্থাত হাতেৰে বিভিন্ন ইংগিত দি থকা এজন ল’ৰাৰ এটা ভিডিঅ’ ভাইৰেল হৈ পৰিছে । ভিডিঅ’টো এই দাবীৰ সৈতে ভাইৰেল হৈ পৰিছে যে এই ল’ৰাজন মোবাইল গেম, পাবজিৰ প্ৰতি আসক্ত । দাবীটোত কোৱা হৈছে যে এই গেমৰ প্ৰতি তেওঁৰ আসক্তিৰ বাবে তেওঁৰ এই অৱস্থা হৈছে ।\nএনে এটা পোষ্ট ১০ এপ্ৰিল, ২০২২ তাৰিখে দুপৰীয়া ২:১০ বজাত পংকজ পাঠক নামৰ এটা ফেচবুক প্ৰফাইলৰ পৰা আপলোড কৰা হৈছে:\nউক্ত ফেচবুক পোষ্টটো ৭৭০০তকৈও অধিক বাৰ শ্বেয়াৰ কৰা হৈছে ।\nঅনুসন্ধানৰ পাছত ফেক্ট ক্ৰেচেণ্ডো অসমীয়াই দাবীটো মিছা বুলি ঠাৱৰ কৰিছে । ইয়াত তথ্য পৰীক্ষাৰ বিৱৰণ দিয়া হৈছে…\nপ্ৰথমে, আমি লক্ষ্য কৰিছিলোঁ যে ভিডিঅ’টোত ল’ৰাজনে এনেদৰে ইংগিত দি আছে যেন তেওঁ বন্দুকেৰে লোড আৰু শ্বুটিং কৰি আছে আৰু তাৰ পিছত তেওঁ এটা বোমা নিক্ষেপ কৰাৰ দৰে আচৰণ কৰিছে । এনেদৰে পাবজি খেলা নহয়। ম’বাইল ফোনত খেলা খেলুৱৈসকলে কেৱল ফোনটো পথালি ভাৱে ধৰি ৰাখে আৰু খেলিবলৈ আইকন বা বুটাম টিপে। ভাৰ্চুৱেল ৰিয়েলিটি বা ভিআৰ গেমত হে আইকন বা বুটাম টিপা কথা নাহে ।\nআমি লক্ষ্য কৰিছিলো যে শ্ৰৱণযোগ্য কথোপকথন তামিল ভাষাত হৈ আছে। সেয়েহে, আমি গুগলত এটা কীৱৰ্ড অনুসন্ধান চলাবলৈ সিদ্ধান্ত লৈছিলো, তামিলনাডুত এনে ঘটনা সঁচাকৈয়ে সংঘটিত হৈছিল নেকি জানিবলৈ। আমি ৭ এপ্ৰিল, ২০২২ তাৰিখে এবিপি নিউজৰ তামিল ৱেবছাইটত প্ৰকাশিত এক বাতৰি বিচাৰি পালোঁ য’ত বাতৰিটোৰ প্ৰতিবেদনৰ শিৰোনাম “পাবজি অনলাইন আসক্তি: ফোন অবিহনে খেলাৰ দৰে ভঙ্গী” দিয়া হৈছে । ভাইৰেল ভিডিঅ’ৰ স্ক্ৰীণশ্বট থকা বাতৰি প্ৰতিবেদনত কোৱা হৈছে যে অনলাইন গেমৰ প্ৰতি আসক্ত এজন ১৭ বছৰীয়া ছাত্ৰক নেলাই বা তিৰুনেলভেলি জিলাৰ নানগুনেৰীত চিকিৎসাৰ বাবে চিকিৎসালয়ত ভৰ্তি কৰোৱা হৈছে । ABP Link\nআমি আন এটা কীৱৰ্ড অনুসন্ধান চলাইছিলো আৰু ৮ এপ্ৰিল, ২০২২ তাৰিখে ‘টাইমছ অফ ইণ্ডিয়া’ত প্ৰকাশিত এক বাতৰি দেখা পালোঁ ।\nScreenshot, TOI News report\nপ্ৰতিবেদনৰ শিৰোনাম আছিল “ল’ৰাজনৰ ভিডিঅ’ পাবজি আসক্তিৰ নহয়”, চিকিৎসকসকলে কয়। প্ৰতিবেদনখনত তিৰুনেলভেলি এমচিএইচৰ ডিন ডাঃ এম ৰবিচন্দ্ৰনৰ উদ্ধৃতি দি কোৱা হৈছে যে “এইটো এটা ৰোগ নহয়। যদিও ল’ৰাজনে মোবাইল ফোন যথেষ্ট ব্যৱহাৰ কৰা দেখা গৈছে, কিন্তু ই আসক্তি নাছিল।” তেওঁ কৈছিল যে ল’ৰাজনে তেওঁৰ পিতৃ-মাতৃৰ মনোযোগ আকৰ্ষণ কৰিবলৈ এনেদৰে কৰি আছিল কিয়নো তেওঁলোকে তেওঁক মোবাইল ফোন ব্যৱহাৰ বন্ধ কৰিবলৈ কৈছিল আৰু লগতে কৈছিল যে পৰিয়ালটোৱে পিছদিনা ৰাতিপুৱা তেওঁক ঘৰলৈ লৈ গৈছিল। “কোনোবাই অজ্ঞাতে ভিডিঅ’টো শ্বুট কৰিছিল আৰু সংবাদ মাধ্যমত ইয়াক ভুলকৈ উপস্থাপন কৰিছিল। একে সময়তে, আমি আকৌ এবাৰ ল’ৰাৰ মাক-দেউতাকক ফোন কৰিছো ল’ৰাজনৰ সু-স্বাস্থ্য নিশ্চিত কৰিবলৈ,” তেওঁ লগতে কয়।\nভাইৰেল ভিডিঅ’ উদেশ্য কৰি কৰা দাবীটো যে ল’ৰাজনে মোবাইল গেম পাবজিৰ আসক্তিৰ বাবে তেওঁ মানসিক ভাৰসাম্য হেৰুৱাইছিল বা অদ্ভূত আচৰণ কৰিছিল মিছা হয় । চিকিৎসকসকলে কৈছে যে তেওঁৰ পিতৃ-মাতৃয়ে তেওঁক মোবাইল ফোন ব্যৱহাৰ কৰিবলৈ নিষেধ কৰাৰ পিছত তেওঁ সম্ভৱতঃ তেওঁলোকৰ মনোযোগ আকৰ্ষণ কৰিবলৈ এনে কৰিছিল আৰু এইটো আসক্তিৰ ঘটনা নহয়।\nTitle:এই ল’ৰাটোৰ অদ্ভূত আচৰণ পাবজি গেমৰ আসক্তিৰ বাবে নহয়!\nTagged Fact CrescendoFact Crescendo AssamesePubGPUBG Addictionপংকজ পাঠকফেক্ট ক্ৰেচেণ্ডো অসমীয়ামোবাইল গেম পাবজিৰ\nভিডিঅ’ত থকা প্ৰাণীটো ‘লক নেছ’ দৈত্য নহয়!￼\nOctober 17, 2019 March 12, 2022 Manjori Borkotoky\nJuly 29, 2020 March 12, 2022 Manjori Borkotoky


প্লট-নাজিয়া হাচান – ফটাঢোল\nMarch 1, 2020 গল্প\tOne comment\nস্বামী আৰু ল’ৰা ছোৱালীহালক ক্ৰমে অফিচ স্কুললৈ বুলি বিদায় দি শ্ৰীমতী ৰহমানে কলমটো মূৰত টুকুৰীয়াই টুকুৰীয়াই কিবা এক বিষয় লিখিম বুলি বহী এখন লৈ বহি লয়। মাজে মাজে তেওঁ মোবাইলটোও লিখা মেলাৰ চৰ্ত ফর্মবোৰত ব্যৱহাৰ কৰিবলৈ লয়। কিন্তু নিৰিবিলি সেই সময়খিনিত লিখিবলৈ ল’লেও, তেওঁৰ মূৰত শব্দৰ এটা শব্দয়ো পিছে ভুমূকি নামাৰেহি।\nমনলৈ যে তেওঁৰ ভাব ভাষা একেবাৰে কেতিয়াও নাহে তেনে নহয়। আহে, আহিয়েই থাকে। কিন্তু কেনেকুৱা সময়ত যে সেই শব্দৰ মালাডাল তেওঁৰ মনত জুলি থাকেহি তাকেই লৈ শ্ৰীমতী ৰহমানৰ এই কাহিনী ভাগ আৰম্ভ।\n―বাথৰুমত কাপোৰ এগাল ভিজাই লৈ, ভৰিৰে খচি খাচি পানীৰ টেপটোৰ তলত যেতিয়া তেওঁ কাপোৰ এসোপা ধুই থাকে সেই সময়ত বৰ সুন্দৰ সুন্দৰ প্লট কিছুমানে শ্ৰীমতী ৰহমানৰ মনত ঘনাই আহি মূৰত টুকুৰীয়াই থাকেহি। নম্বৰ এক।\n―মাজ নিশা হঠাৎ টোপনিৰ পৰা যেতিয়া তেওঁ সাৰ পাই, তেতিয়াও ঠিক তেনেকৈয়ে অসাধাৰণ গল্পৰ প্লটে ভুমূকি মাৰি মাৰি টেমিত তেওঁৰ তোলপাৰ লগাই থৈ যায়! নম্বৰ দুই।\n―আলহী আহিলে মাছ মাংসৰ তৰকাৰীখন জুতি লগাকৈ ৰন্ধাত তেওঁ যেতিয়া ব্যস্ত হৈ থাকে, তেতিয়াতো আৰু ক’বই নেলাগে, প্লটবোৰৰ এন্ত্ৰী মৰাৰ কি ধুমুহাহেন গতি! এইটো নম্বৰ তিনি।.. ইত্যাদি।\nএই যে ওপৰত উল্লেখ কৰা প্লটে ভুমূকি মৰাৰ সময়বোৰ, সেই তেনেকুৱা সময়বোৰত মোবাইল বা কলমটোক তেওঁ কি সতেৰে হাতত তুলি ল’ব পাৰে বাৰু? কলমতো বাদেই, আজি কালি মোবাইলটোৱেই সকলো দিহা পৰামৰ্শৰ গৰাকী। হ’লে কি হ’ব! এই মোবাইলটোক ঘৰৰ মানুহজনীয়ে বেছিকৈ চোৱা-লোৱা কৰাটো মতামানুহটোৱে সহ্য কৰিব পাৰে নেকি কিবা! লাগিলে পত্নী গৰাকীয়ে যিমানেই জৰুৰী কাম কৰি নাথাকক মোবাইলটোত, চকুত পুৰণি ধৰেই তেওঁলোকৰ। তাতে আকৌ তেওঁ যদি কাপোৰ ধুই থকা, ৰান্ধি থকা, মাজ ৰাতি সাৰপোৱা আদি মুহূৰ্তবোৰত মোবাইলটোত প্লটটো টিপি থাকিবলৈ লয়, তেন্তে পিছৰখিনিৰ কাহিনীভাগ যে কি হ’বগৈ ৰাইজে বুজি পাইছেই চাগে?\nগতিকে বেচেৰী ৰহমানীৰ দিনবোৰ এইদৰেই পাৰ হৈ হৈ গৈ থাকিল। সিদিনা, সেই নিৰিবিলি সময়খিনিত তেখেতে বাথৰূমত হাত ভৰি মাৰি কাপোৰ এসোপা খচি খচি ধুই আছিল। ঠিক সেইসময়তে এটা সুন্দৰ গল্পৰ প্লটে তেওঁৰ মূৰত টুকুৰীয়াবলৈ ধৰিলে! নিৰিবিলিৰ সুযোগ লৈ এই প্লটটোক আজি তেওঁ ধৰিবই ধৰিব বুলি, আধা ধোৱা কাপোৰ এৰি তেওঁ মোবাইলটো বাথৰূমলৈ লৈ আনিলে। আৰু ভৰি হাত মাৰি কাপোৰ ধুই থকাৰ মাজতে, মোবাইলটোত গল্পৰ প্লটটো নিজে বুজিব পৰাকৈ মাথোঁ ইম’জিবোৰৰ দ্বাৰা বৰ্ণনাই থলে। ইফালে দুপৰীয়া পতীদেৱ ভাত খাবলৈ অহাৰ সময়ো হৈছেহি। গতিকে তেওঁ আহি পোৱাৰ আগতেই লৰা-লৰিকৈ মোবাইলটোত ‘ডিলকলিজা’ বুলি নামাকৰণ কৰি ৰখা হোৱাতচ্‌আপ নম্বৰটোতে প্লটটোক ধৰি থ’বলৈ ল’লে।\nশ্ৰীমতী ৰহমানে আকাৰ ইংগিতত ধৰি ৰখা গল্পৰ প্লটটোৰ ইমজিকেইটা আছিল এনেধৰণৰ—কলিজাখন ফাটি যোৱা, কলিজাখনৰ ভিতৰেদি কাঁড় এডাল তীব্ৰ জোৰত সুমাই যোৱা ৰঙা গোলাপ ফুল এপাহ আৰু শেষৰ দুটা ইম’জি হ’ল –দুখন কলিজা লগা চকু আৰু এটা কলিজা লাগি থকা ওঁঠ! বাছ–।\nআগফালৰ দৰ্জাখন খোলা হৈ থকাত ৰহমানচাহাব দুপৰীয়া ভাত খাবলৈ বুলি গৰ্গৰাই ভিতৰলৈ সোমাই আহিল। আৰু তেতিয়ালৈকে শ্ৰীমতী ৰহমানে ভৰিৰে কাপোৰ খচি খচি হাতত মোবালটো লৈ ইম’জিবোৰ সজাই থকাত একান্ত ব্যস্ত হৈয়ে আছিল..।\nপিছফালৰ পৰা পতিদেৱে তেওঁক হঠাৎ আহি যেন মাত দিলে। ব্যস্ত থকাৰ লগতে, পৰি থকা টেপৰ পানীৰ শব্দত শ্ৰীমতী ৰহমানে পতীদেৱ ভিতৰলৈ সুমাই অহাৰ কোনো উমানেই নাপালে। হঠাৎ পতীদেৱৰ গৰগৰীয়া মাতত মানুহজনী বৰ জোৰে উচপ খাই উঠিল!\n: অ অ। আপুনি আহিল?\nমোবাইলটো কাষৰ চেল্ফটোত লৰালৰি থৈ তেওঁ পতীদেৱক মৰমেৰে সুধিলে।\n: কেতিয়াবাই আহিলোঁ হেৰা! পিচে তোমাৰ বাথৰূমতো মোবাইল টিপিবৰ মন গ’ল নে? মাথা পগলা হ’বহে তোমাৰ। চাবা!\n: হেৰী! কিবা এটা লিখিহে আছিলোঁ মই। আপোনাৰ নিচিনা গ্ৰুপত কথা পাতি থকা নাই নহয়।\nমিটাৰটো কিছু গৰম হোৱাত তেওঁ অলপ কাৰাকৈয়ে আজি পতীদেৱক উত্তৰ দিলে।\n: হয়নে! কিনো লিখিছিলাহে বাথৰূমটোৰ ভিতৰত! মোৰ মাত শুনি বৈদ্য চক খাই উঠিলা যে তুমি? চাওঁ দিয়াচোন…\nবুলি মোবাইলটো পতীদেৱে চাবলৈ ল’লে। ‘ডিল কলিজা’ বুলি নাম দি ৰখা হোৱাত্চআপ নম্বৰটোত, ডিল কলিজাৰ ইম’জি লগতে গোলাপ ফুলপাহ আৰু চুমা উৰাই থকা ইম’জিটো দেখি, ৰহমান চাহাবৰ চকু পত্নীৰ ফালে থৰ হৈ ৰ’ল! অৰ্থাৎ, এইবোৰ কালৈ পঠাইছাঁ..হেৰা, বুলি কৰা প্ৰশ্নটো চকুত তেওঁৰ জিলিকি থাকিল।\n: হেৰী! সেইবোৰ ডিল কলিজাৰ ইম’জিবোৰ মোৰ গল্পৰ চৰ্ত ফৰ্ম। এনেকৈ মোক চাব নেলাগে..। আৰু ‘ডিলকলিজা’ নম্বৰৰ মানুহটো আন কোনো নহয়! আপোনাৰ আগৰ পুৰণা এতিয়া নচলা নম্বৰটোহে ঔ!\nপতীদেৱৰ দৃষ্টিৰ অৰ্থ বুজি তেওঁ মুখ পকাই উত্তৰ দিলে। আৰু বিন্দাচ হৈ পুনৰ কাপোৰ খচকাতহে ব্যস্ত হৈ পৰিল। ৰহমানচাহাবে উপায় নাপায় পাকঘৰৰ পৰা নিজে নিজে ভাত বাঢ়ি লৈ খোৱাত লাগিল।\nধৰুৱাৰ লুকাভাকু – অৰবিন্দ গোস্বামী »\nইমজি মখাক দেখি বেচেৰা পতীদেৱৰ কি অৱস্থা হৈছিল ভাবি হাঁহি মৰিছোঁ।সুন্দৰ


সুব্ৰমনিয়ম জয়শংকৰ - অসমীয়া ৱিকিপিডিয়া\nভাৰতৰ বৈদেশিক পৰিক্ৰমা মন্ত্ৰী\n৩০ মে' ২০১৯\nভাৰতৰ ৩১তম বিদেশ সচিব\n২৮ জানুৱাৰী ২০১৫ – ২৮ জানুৱাৰী ২০১৮\nবিজয় কেশৱ গোখলে\nআমেৰিকা যুক্তৰাষ্ট্ৰলৈ ভাৰতৰ ৰাষ্ট্ৰদূত\n১ ডিচেম্বৰ ২০১৩ – ২৮ জানুৱাৰী ২০১৫\nঅৰুণ কুমাৰ সিং\nচীনলৈ ভাৰতৰ ৰাষ্ট্ৰদূত\n১ জুন ২০০৯ – ১ ডিচেম্বৰ ২০১৩\nচিংগাপুৰলৈ ভাৰতৰ উচ্চায়ুক্ত\n১ জানুৱাৰী ২০০৭ – ১ জুন ২০০৯\nচেক গণৰাজ্যলৈ ভাৰতৰ ৰাষ্ট্ৰদূত\n১ জানুৱাৰী ২০০১ – ১ জানুৱাৰী ২০০৪\n১৫ জানুৱাৰী, ১৯৫৫ (৬৬ বছৰ)\nচেইণ্ট ষ্টিফেনছ কলেজ, দিল্লী (বি.এ.)\nজৱাহৰলাল নেহৰু বিশ্ববিদ্যালয় (এম.এ., এম.ফিল., পি.এইছ.ডি.)\nসুব্ৰমনিয়ম জয়শংকৰ (ইংৰাজী: Subrahmanyam Jaishankar; জন্ম ৯ জানুৱাৰী ১৯৫৫) এগৰাকী কূটনীতিবিদ আৰু বৰ্তমান ভাৰত চৰকাৰৰ বৈদেশিক পৰিক্ৰমা মন্ত্ৰী। ইয়াৰ আগতে তেওঁ ২০১৫ চনৰ পৰা ২০১৮ চনলৈ ভাৰতৰ বিদেশ সচিব পদত অধিষ্ঠিত আছিল। তেওঁ ১৯৭৭ চনত ভাৰতীয় বৈদেশিক সেৱাত অংশগ্ৰহণ কৰিছিল। ইয়াৰ আগতে তেওঁ আমেৰিকা যুক্তৰাষ্ট্ৰ (২০১৪-২০১৫), চীন (২০০৯-২০১৩) আৰু চেক গণৰাজ্যলৈ (২০০১-০৪) ভাৰতৰ ৰাষ্ট্ৰদূত আৰু চিংগাপুৰলৈ (২০০৭-০৯) ভাৰতৰ উচ্চায়ুক্ত আছিল। তেওঁ ভাৰত-আমেৰিকাৰ অসামৰিক পাৰণৱিক চুক্তি ৰূপায়ণত অহোপুৰুষাৰ্থ কৰিছিল।\nবিদেশ সেৱাৰ পৰা অৱসৰ গ্ৰহণ কৰাৰ পিছত তেওঁ টাটা চনছ্তত গ্লোৱেল কৰ্পোৰেট এফেয়াৰৰ অধ্যক্ষ হিচাপে যোগদান কৰে। ২০১৯ চনত তেওঁ আগবঢ়োৱা অৱদানৰ স্বীকৃতি স্বৰূপে ভাৰত চৰকাৰে তেওঁক চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে। ২০১৯ চনৰ ৩০ মে' তাৰিখে তেওঁ মোদী দ্বিতীয় মন্ত্ৰীসভাত কেবিনেট মন্ত্ৰীৰ পদ লাভ কৰে। ২০১৯ চনৰ ৩১ মে' তাৰিখে তেওঁক ভাৰতৰ বিদেশ মন্ত্ৰীৰ কাৰ্যভাৰ অৰ্পণ কৰা হয়। ভাৰতৰ বিদেশ মন্ত্ৰী পদ লাভ কৰা জয়শংকৰ প্ৰথম গৰাকী বিদেশ সচিব।\n↑ "MEA | About MEA : Profiles : Foreign Secretary" (en ভাষাত). http://www.mea.gov.in/fs.htm। আহৰণ কৰা হৈছে:7February 2018.\n↑ "Tata Sons announces appointment of new president, Global Corporate Affairs". 23 April 2018. http://www.tata.com/article/inside/tata-sons-announces-appointment-of-president-for-global-corporate-affairs। আহৰণ কৰা হৈছে: 25 May 2018.\n↑ "Former Indian foreign secretary Subrahmanyam Jaishankar to be conferred with Padma Shri" (en-GB ভাষাত). https://www.timesnownews.com/india/article/subrahmanyam-jaishankar-padma-shri-shankar-dayal-sharma-indo-us-civilian-nuclear-agreement-sino-indian-border-dispute-narendra-modi/354167.\n↑ Roche, Elizabeth (30 May 2019). "S Jaishankar: Modi's 'crisis manager' sworn-in as union minister" (en ভাষাত). Mint. https://www.livemint.com/politics/policy/s-jaishankar-modi-s-crisis-manager-sworn-in-as-union-minister-1559225084445.html। আহৰণ কৰা হৈছে: 30 May 2019.\n↑ "Narendra Modi Government 2.0: Former foreign secretary S Jaishankar appointed as Minister of External Affairs". https://www.cnbctv18.com/politics/narendra-modi-government-2-0-former-foreign-secretary-s-jaishankar-appointed-as-minister-of-external-affairs-3518011.htm। আহৰণ কৰা হৈছে:4June 2019.\nসাক্ষাৎকাৰ, চীন কেন্দ্ৰীয় টেলিভিছন\n"https://as.wikipedia.org/w/index.php?title=সুব্ৰমনিয়ম_জয়শংকৰ&oldid=249637"ৰ পৰা অনা হৈছে\nভাৰত চৰকাৰৰ মন্ত্ৰী\nএই পৃষ্ঠাখন ১৭ অক্টোবৰ, ২০২০ তাৰিখে ২২:৫৮ বজাত অন্তিম সংশোধন কৰা হৈছিল।


স্মৃতি , বিস্মৄতি !\nস্মৄতিক আমি সকলোৱে সজীৱ কৰি ৰাখিব খোজো, মনৰ মনিকোঠাত, নজহা, নপমাকৈ ...চিৰদিন !\nকিন্তু সেয়া জানো সম্ভৱ ?\nস্মৃতি শক্তি প্ৰখৰ বুলি বাৰু আপোনাৰ সুনাম আছে নেকি? নাইবা কথা-বতৰা বৰকৈ পাহৰে বুলি পৰিয়ালৰ লোকে বাৰু আপোনাক সঘনে অভিযোগ কৰে নেকি? আমি সদায় শুনি অহা এই মনত ৰখা কামটোনো কোনে কৰে? সৰুৰে পৰা বিভিন্ন উ‍ত্সৰ যেনে চকু, নাক, কাণ, ছাল আৰু জিভা আদি পঞ্চেন্দ্ৰিয়ৰ দ্বাৰা সংগৄহীত তথ্য আমাৰ মগজুয়ে জমা কৰে | মগজুত জমা ৰখা এই তথ্য ভান্ডাৰকে আমি স্মৄতি বোলো আৰু প্ৰ্য়োজন অনুসাৰে ইয়াক উলিয়াই আনি ব্যৱহাৰ কৰো | জমা ৰখা তথ্য হেৰাই গলে বা সময়ত উপলব্ধ নহলে সেয়া দুৰ্ব্ব্ল স্মৄতি শক্তিৰ লক্ষণ | স্মৃতি ৰ এই প্ৰক্ৰিয়াটো তিনি ধৰণৰ\n১) পঞ্জীকৰণ বা এনকোডিং : তথ্য আহৰণ আৰু বিভিন্ন তথ্য\n২) সঞ্চয় : তথ্য সমূহ স্থায়ী ভাবে জমা কৰা\n৩) পুনৰুদ্ধাৰ : দৰকাৰ হলে তথ্য সমূহ বিচাৰি উলিয়াই অনা\nv সংবেদী স্মৄতি : ইন্দ্ৰিয়ৰ সতে জড়িত স্মৄতি | ই খুউব কম সময়ৰ বাবে, চকুৰে দেখা , কাণেৰে শুনা বা স্পৰ্শ অনুভূতি কম সময়ৰ বাবে ধৰি ৰাখিব পাৰে |\nv হ্ৰস্বকালীন স্মৄতি : এক মিনিট নাইবা কিছু চেকেন্দৰ বাবে আমি কিছুমান বস্তু মনত ৰাখিব পাৰো| যেনেকৈ এটা ফ’ন নাম্বাৰ বা কিছু তথ্য |\nv দীৰ্ঘ কালীন স্মৄতি :\nআমাৰ মগজুৰ হিপ্পকেম্পাচ নামৰ অংশটোৰ সহায়ত হ্ৰস্বকালীন স্মৄতিক দীৰ্ঘকালীন স্মৄতিলৈ ৰূপান্তৰ কৰিব পাৰি|\nএটি ছমহীয়া শিশুয়েও দিনটোৰ ২৪ ঘন্টাৰ কথা মনত ৰাখিব পাৰে | নমাহ মানৰ পৰাহে শিশুটিয়ে অলপ জটিল কথা মনত ৰাখিবলৈ শিকে|\nv স্মৄতি বিভ্ৰম : বৄদ্ধ বয়সত মানুহে কথা পাহৰিবলৈ ধৰে| এলঝেইমাৰ নামৰ ৰোগ বিধতো স্মৰণ শক্তি কমি যায়| সাম্প্ৰতিক বা অতীত এই দুই ধৰণৰ স্মৄতিয়েই লাহে লাহে লোপ পায় আৰু ৰোগী বিস্মৄতিৰ কবলত পৰে| অত্যাধিক মানসিক চাপ বা দীৰ্ঘদিনীয়া মানসিক অৱসাদেও স্মৄতি শক্তি দুৰ্ব্ব্ল কৰিব পাৰে|\nv স্মৰণ শক্তি উন্নত কৰো আহক :\nযেনেকৈ শাৰীৰিক পৰিশ্ৰম আৰু সুষম আহাৰৰ দ্বাৰা মানুহৰ দেহক সুস্থ সবল কৰি ৰাখিব পাৰি থিক তেনেকৈ মানুহৰ মগজুৰো সঠিক ব্যায়াম আৰু আহাৰৰ দ্বাৰা স্মৃতি শক্তি বদ্ধি কৰিব পাৰি|\n১) মগজুৰ ব্যায়াম :\nক) যিকোনো নতুন কাম বা মগজু খটোৱা কাম এটা বিচাৰি লওক | চাব কামটো যাতে আগতে কৰা ধৰণৰ নহয় আৰু খুউব সহজো নহয় |\nকামটোৱে যাতে আপোনাৰ মনৰ পৰিসৰ বৄদ্ধি কৰিব পাৰে তালৈ লক্ষ্য ৰাখিব |যেনে নতুন ভাষা শিকা, বাদ্য যন্ত্ৰ শিকা, শব্দ –শৄংখল বা চুদুকু শিকা ইত্যাদি |\nগ) কামটো যাতে শাৰিৰিক আৰু মানসিক ভাৱে সন্তোষ্টিদায়ক হয়| কামটো আনন্দদায়ক কৰিবলৈ আপুনি ভাল পোৱা সঙ্গীত শুনিব পাৰে | আগ্ৰহ আৰু পৰিবেশটো আনন্দ মুখৰ হলে মগজুৱে বেছি সোনকালে কাম সম্পন্ন কৰিব পাৰে| কামটো সমাধা হ’লে নিজকে পুৰস্কৄত কৰিবলৈ নাপাহৰিব|\n২) mnemonic বা স্মৄতি সহায়ক কৌশল\nউদাহৰণ যদি আপুনি গোলাপী বৰা নামটো মনত ৰাখিব খুজিছে তেন্তে মানুহ গৰাকীৰ লগত এপাচি বৰা চাউলৰ মাজত কেইপাহমান গোলাপৰ কল্পনা কৰক|\n৩) বাক্য কৌশল : কিছুমান বাক্য গঠন কৰক যিবোৰৰ প্ৰথম আখৰটো নাইবা শব্দটো আপুনি মনত ৰাখিব লগীয়া বা বাক্যাংশ| পঢ়ি থকা ল’ৰা ছোৱালীৰ বাবে এই কৌশল খুউব উপযোগী|\nযেনে আপুনি গোলাঘাট জিলাৰ নদী কিখনৰ নাম মনত ৰাখিব খুজিছে – ধনশিৰি, দৈয়াং, দৈগ্ৰোং, নামবৰ, কাকডোঙা, কালিয়নি,\n৪) এক্ৰনিম : ইয়াত প্ৰতিটো মনত ৰাখিব লগীয়া শব্দৰ প্ৰথম আখৰটো লৈ এটা নতুন শব্দ গঠন কৰা হয়|\n৫) মিত্ৰাক্ষৰ বা ছন্দ যুক্ত পদ্য : কিছুমান সহজে মনত থকা বা পদ্য আকাৰে সজাই লোৱা বাকাংশ্য | যেনে মাহ বোৰৰ দিন মনত ৰাখিবলৈ-\n“ত্ৰিশ দিনে হ্য় মাহ চেপ্তেম্বৰ\nবাকী সকলো হয় একত্ৰিশ দিনে শেষ\n২৮দিনিয়া ফেব্ৰুৱাৰী মাহ কৰিলো উল্লেখ\n২৯ দিনে হয় লিপ-ইয়েৰৰ উন্মেষ”\n৬) ডাঙৰ শব্দক টুকুৰা-টুকুৰিকৈ মনত ৰখা: "খন্ডিত কৰণ " বা chunking.\nটেলিফ’ন নং – ৫৫৫-৮৭৬-৭৪৩, আৰু ফ’নৰ নম্বৰ মুখস্ত ৰখাৰ এইটো আটাইতকৈ ভাল উপায় ।\n৭) লকি’ৰ কৌশল :\nমনত ৰাখিবলগীয়া শব্দ বোৰ আপুনি অহা-যোৱা কৰা চিনাকী বাট টোত, বা কোঠা ত কল্পনা কৰক| ধৰক বজাৰৰ পৰা আনিব লগীয়া বস্তবোৰৰ এখন তালিকা , আপুনি এনে ধৰণে মনত ৰাখিব পাৰে – কল এঠোক আপোনাৰ দুৱাৰ দলিত, চফা খনত\n৮) মনোযোগ দিয়ক : কোনো কথা শুনোতে বা চাওঁতে খুউব মনোযোগেৰে কৰক| যিকোনো কথা মনত ৰাখিবলৈ আমি ৮ চেকেন্ড অতন্ত্য নিবিষ্টতাৰে মনোনিবেশ কৰাতো প্ৰ্য়োজনীয়|\n৯) একাধিক ইন্দ্ৰিয়ক সংযুক্ত কৰক :\nসকলো ধৰণৰ তথ্য আহৰণ কৰক, ৰং, গাঠনি, গোন্ধ, স্পৰ্শ আৰু স্বাদ | লিখা কথা সহজে মনত থাকে| ডাঙৰ ডাঙৰ কৈ পঢ়িলে আৰু সহজে মনত থাকে |\n১১) জটিল বিষয় বস্ত : বেছি জটিল বিষয় বস্তুৰ মূল বিষয় টোহে মনত ৰাখিবলৈ চেষ্টা কৰক, আৰু সাৰাংশ খিনি নিজৰ ভাষাত বন্ধু বান্ধৱ বা আনৰ আগত কওঁক |\n১২) অনুশীলন কৰক : আপুনি নতুনকৈ আহৰন কৰা বা জনা তথ্য খিনি আওঁৰাওক| দিনটোত শিকা কথা খিনি ৰাতি এবাৰ\nমনত পেলাওক বা মাজে মাজে আগৰ কথা মনত পেলাবলৈ চেষ্টা কৰক|\n১৩) সাধুৰ পদ্ধতি : দীঘলীয়া কথা মনত ৰাখিবলৈ এটা সাধুৰ আশ্ৰয় লওক আৰু সাধুটোতে মনত ৰাখিবলগীয়া চৰিত্ৰ বোৰ গাঠি লওক | ইয়াত মূল ভাৱ টো হ’ল যে কোনো এটা বিষয় মনত ৰাখিবলগীয়া হ’লে সকলো কথা একেডাল জৰীৰে বান্ধি পেলালে ভালদৰে মনত থাকে|\nছাত্ৰ- ছাত্ৰীৰ উপযোগী কিছু কৌশল :\nপঢ়া বিষয় বস্তুটোত মনোযোগ দিয়ক| পঢ়াৰ পৰিবেশৰ ওপৰত গুৰুত্ব দিয়ক আৰু সহজে মনোযোগ ব্যাঘাত নোহোৱা ঠাই এটুকুৰা বাচি লওক| ৰুচি অনুযায়ী কোঠাটো সজাই লওক| সদায় কিছু সময় পঢ়াৰ অভ্যাস গঢ়ি তুলিলে বিষয় বস্তু বোৰ মনত ৰাখিবলৈ সহজ হয় | পঢ়াৰ বিষয় বস্তু বোৰ খৰচি মাৰি আৰু এটাৰ লগত আনটোক সংযোগ কৰিলে বেছিকৈ মনত থাকে | পঢ়ি উঠি থুল-মুলকৈ বিষয় টো লিখি ৰখাৰ অভ্যাস কৰক নাইবা আ্ন কাৰোবাৰ লগত আলোচনা কৰক | পঢ়া কথা খিনি দীৰ্ঘ কালিন স্মৄতিলৈ ৰুপান্তৰ কৰিবৰ বাবে পুনৰাবৄত্তিৰ প্ৰয়োজন | যিকোনো বিষয় পুঙ্খানুপুঙ্খ ভাবে বা বিতংকৈ জানিবৰ চেষ্টা কৰক | ছবিৰ সহায় লওক | আনক শিকাওক | আহুকলীয়া বিষয় বোৰত\nবেচিকৈ মন দিওক | পঢ়াৰ ৰুটিন খন, সময়, আৰু পৰিবেশ মাজে মাজে সলনি কৰক | আগতে পঢ়া কথাবোৰ মনত পেলাবলৈ চেষ্টা কৰক | খৰকৈ পঢ়াৰ অভ্যাস কৰক | স্মৰণ শক্তি বঢ়াবলৈ কিছু খেল বাচি লওক | যেনে কাৰ্ড মিলোৱা, zig-zag puzzle বা হাঁচতি খেল , কুইজ ইত্যাদি |\nআমাৰ বেছি ভাগ মানুহৰে ধাৰণা আছে যে বুঢ়া শালিকাই মাত ল’ব নোৱাৰে | কিন্তু দেখা গৈছে যে মানুহৰ মগজুৰ অসাধাৰণ অভিযোজন আৰু পৰিবৰ্ত্তন ক্ষমতা আছে | ইয়াকে নিউওৰ প্লাষ্টিচিটি বোলা হয় |\nসঠিক উত্তেজকৰ সহায়ত আমাৰ মগজুৱে নতুন নতুন স্নায়ু মন্ডলী গঠন, উন্নীত কৰণ আৰু ৰুপান্তৰ কৰিব পাৰে | সকলো পৰিবেশতে খাপ খাই পৰাৰ অভিযুয্যতা ইয়াৰ আছে | আৰু নকৈ শিকা আৰু স্মৄতি শক্তিৰ ক্ষেত্ৰতো আমি আমাৰ প্ৰাকৄতিক শক্তিৰে আমাৰ স্মৰণ শক্তি বঢ়াব পাৰো |\nস্মৄতি শক্তি বঢ়াবলৈ তলত দিয়া কথা কেইটালৈ লক্ষ্য ৰাখিব |\nশাৰীৰিক পৰিশ্ৰমে আমাৰ মগজুলৈ বৰ্ধিত পৰিমাণত অক্সিজেনৰ যোগান ধৰে আৰু ইয়ে আমাৰ মগজুক স্মৃতি বিভ্ৰমত ভোগা অসুখ বোৰৰ পৰা আঁতৰত ৰাখে | পৰিশ্ৰমৰ সময়ত নি:সৰণ হোৱা ৰাসায়নিক পদাৰ্থ সমূহেও মগজুৰ কোষ সমূহক ৰক্ষা কৰাত সহায় কৰে | কম পৰিমাণৰ টোপনিয়ে আমাৰ মগজুৰ সৄষ্টি শক্তি , সমস্যা সমাধান কৰিব পৰা শক্তি, সমালোচনাত্মক আৰু গঠন মূলক চিন্তা –চৰ্চ্চাত প্ৰভাৱ পেলায় | গৱেষণাত দেখা গৈছে যে গভীৰ টোপনিৰ সময় চোৱাত আমাৰ স্মৰন শক্তি বৄদ্ধি হোৱা কাৰ্য্য সমূহ সম্পাদন হয় |\nবন্ধু- বান্ধৱৰ সৈতে আজৰি সময় খিনি হাঁহি ধেমালীৰে পাৰ কৰক |\nনিজৰ পচন্দ অনুযায়ী যিকোনো এটা ৰুচি বাচি লওক | মানুহ সমাজ প্ৰিয় প্ৰাণী | সকলোৰে সৈতে পাৰস্পৰিক সু-সম্পৰ্ক বজাই ৰাখক |\nঅৰ্থপূৰ্ণ আৰু ঘনিষ্ঠ সম্পৰ্ক ই আবেগিক আৰু মগজুৰ উত্তেজক হিচাবে কাম কৰে | স্বেৱাসেৱী অনুষ্ঠান বা ক্লাৱত যোগ দিব পাৰে নাইবা পোহনীয়া জীৱ – জন্তুৱেও আপোনাক সঙ্গ দিব পাৰে |\nহাঁহক আৰু হঁহুৱাক | বিশিষ্ট মনোবিজ্ঞানী ডেনিয়েল গ’লমেনে তেওঁৰ কিতাপ “ আবেগিক বুদ্ধিমত্তাত” কৈছে-“ হাঁহিয়ে মানুহক বহলকৈ ভাৱিবলৈ আৰু সহজে সহযোগ কৰিবলৈ শিকায় |”\nনিজক লৈ হাঁহিবলৈ শিকক | ধেমালী ভালপোৱা কৌতুক পূৰ্ণ মানুহৰ সৈতে কিছু সময় কটাওক | আপোনাৰ চাৰিও কাষৰ পৰিবেশতো সজীৱ কৰি তোলক | আপোনাৰ পৰিয়ালৰ সুখৰ মূহূৰ্ত্তৰ ফ’টো এখন সজাই থওক | সৰু – সৰু ল’ৰা ছোৱালীৰ সতে কিছু সময় পাৰ কৰক |\nদুশ্চিন্তা পৰিহাৰ কৰি ছাপ মুক্ত জীৱন বাচি লওক | উত্কন্ঠা মগজুৰ প্ৰধান শত্ৰু | যদিও কম পৰিমাণৰ ছাপে আমাক লক্ষ্য স্থানত উপনীত কৰাত সহায় কৰে, তথাপিও অধিক আৰু নিৰবিছিন্ন হেঁচাই মানুহক\nঅস্থিৰ কৰি তোলে |\nমন্‍লৈ হতাশা বা বিষন্নতা আহিবলৈ নিদিব | হতাশাৰ প্ৰধান লক্ষণ হ’ল মনোযোগ হীনতা, সিদ্ধান্ত লোৱাত অপাৰগতা, আৰু পাহৰা |\nবৈজ্ঞানীক সম্পৰীক্ষাৰ পৰা এইটো দেখা গৈছে যে মেডিটেচন বা ধ্যানে আমাৰ মগজুৰ প্ৰি ফ্ৰনটেল নামৰ অংশটোক বেছি কায্যক্ষম কৰি তোলে| আমাৰ সুখানুভূতি আৰু নিৰুদ্বেগ অৱস্থাও মগজুৰ এই অংশটোৰ অধীনত থাকে | ধ্যান্যাভাষে আমাৰ মস্তিস্কৰ চেৰিব্ৰেল কৰটেক্সৰ অংশ প্ৰগাঢ় কৰি নিউৰণ বিলাকৰ বান্ধোন কটকটীয়া কৰে | এই সকলো বিলাকে মগজুৰ তীক্ষ্নতা আৰু দক্ষতা বঢ়োৱাত সহায় কৰে |\nধ্যানৰ আন কিছুমান সুফল হ’ল- মনঃসংযোগ , সৄজনীশীলতা বঢ়োৱা,\nআৰু যুক্তিসঙ্গত সিদ্ধান্ত লোৱাত সহায় কৰা | ই বিভিন্ন ধৰণৰ শাৰিৰীক বা মানসিক অৱস্থা যেনে হতাশা, ঊত্কন্ঠা, দীৰ্ঘদিনীয়া বিষ-বাত ইত্যাদি\nহ্ৰাস কৰাত সহায়ক হয় |\nস্মৰণ শক্তি বঢ়োৱাত খাদ্যৰো কিছু ভূমিকা আছে | ফলমূল, শাক –পাচলি, পৰিশোধিত নকৰা আটা, চাউল, ঘেহু, ওটমিল, আৰু ওমেগা ৩-ফেটি এচিড( বিষেশকৈ চালমন, টুনা, মেকেৰেল, চাৰদিন আদি মাছ) সেউজীয়া চাহ আদি খাদ্য তালিকা্ত অন্তৰভুক্ত কৰক | চেচুৰেটেড ফেট\nযেনে – ৰঙা মাংস, সৰ থকা গাখীৰ, বাটাৰ, চীজ, ক্ৰীম, আদি কমাই খাব |\nসৰ্বশেষত ইয়াকে কব পাৰি শাৰিৰীক, মানসিক আৰু বৌদ্ধিক বিকাশ আৰু অটুট স্মৄতি শক্তিৰ বাবে হাঁহি ভৰা জীৱন যাপন কৰক |\nকবি অস্কাৰ ৱাইল্ডে কৈছে – স্মৄতি হৈছে এখন ডায়েৰী যাক আমি সকলোৱে সদায়ে লগত লৈ ফুৰো |\nPosted by Barnali Deuri at 4:10 AM No comments:


স্মৃতিৰ সোঁৱৰণত একলম-কল্পনা বৰা\nতাইৰ সেই এবছৰীয়া আগৰ স্মৃতিবোৰে আজি বাৰুকৈয়ে আমনি কৰিছে। কিমান যে দিন হʼল... আগৰ সেই বন্ধু-বান্ধৱীবোৰক লগ নোপোৱা...., কিমান যে দিন হʼল ....লগৰবোৰৰ আগত নিজৰ সুখ-দুখৰ সকলো কথা খুলি নোকোৱা...! এবছৰ আতঁৰি থাকিয়েই একেবাৰেই বন্ধুত্বৰ মৰম-স্নেহবোৰৰ মাজৰ পৰা আঁতৰি অহা যেন লাগিছে। কিমান যে সুখৰ আছিল সেই স্কুলীয়া জীৱনৰ দিনবোৰ! কিমান যে ৰঙীন সপোন ৰচিছিল নহয় সিহঁতে! চিৰদিন বন্ধুত্বৰ এনাজৰীৰে বান্ধি ৰখাৰ সপোন দেখিছিল সিহঁতে। সপোনৰ পিছে পিছে পম খেদি ফুৰা তাইজনীয়ে আজিকালি সিহঁতৰ অভাৱ বাৰুকৈয়ে অনুভৱ কৰে। কল্পনাৰ ৰঙীন সাগৰখনত ডুবি ভৱিষ্যতৰ ৰূপোৱালী সপোন ৰচি আনন্দ লভে তাই।\nসেই যে স্কুলীয়া জীৱনত বান্ধৱীকেইজনীৰ সৈতে কৰা লʼৰা-ধেমালীবোৰ,লুকা-ভাকু খেল খেলি চাৰৰপৰা পোৱা হাঁহিৰ আমেজবোৰ সঁচাই বহুত আনন্দদায়ক আছিল। লাজকুৰীয়া তাইজনীক অন্তৰংগ বন্ধু-বান্ধৱী, ভন্টী-ভাইটি কেইজনৰ বাহিৰে সকলোৱে যে ভয়ৰ চকুৰে চাইছিল।লগৰ বন্ধুকেইজনেও যে নোট্ছবোৰ খুজিবলৈ সাহ নকৰি বান্ধৱীকেইজনীৰ হতুৱাই খুজি পঠাইছিল; সেই দিনবোৰ যে তাইৰ দুচকুত জল-জল,পট-পটভাৱে ফুটি উঠে।মাজে মাজে তাইৰ নিজৰ ওপৰতে হাঁহি উঠে-- তাই বাৰু মানুহ নাছিল নেকি? মানুহে মানুহলৈনো ভয় কৰেনে?\nচাৰ-বাইদেউসকলৰ পৰা প্ৰেৰণাদায়ক মন্তব্যবোৰে, উৎসাহবোৰে তাইক আজিও প্ৰেৰণা যোগায়। বিদ্যালয়খন গৰকি পাৰ হৈ আহিলে তাই; কিন্তু চাৰ-বাইদেউসকলে আজিও উৎসাহ যোগাই আহিছে তাইক, প্ৰয়োজন হʼলে গালিও পাৰিছে। সঁচাই, কিমান যে মৰমৰ তাইৰ সেই বিদ্যালয়ৰ লগত জড়িত প্ৰতিটো পল।\nআৰু সেই বন্ধু-বান্ধৱী, দাদা-বাইদেউসকলৰ পৰা পোৱা ভালপোৱাবোৰ; ভন্টী-ভাইটিৰ পৰা পোৱা আদৰবোৰ -- সঁচাই, কিমান যে এক মধুৰ ক্ষণ। আৰু সেই ক্লাছ থ্ৰি/ফʼৰ ত পঢ়ি থাকোতে মিছাক সঁচা কৰি ৰহণ লগাই বন্ধুসকলৰ আগত কোৱা কথাবোৰ, কিমান যে ফাঁকি মাৰিছিল নহয় তাই! আজিও এইবোৰ মনত পৰিলে অকলে অকলেই হাঁহে তাই।\nইজনে সিজনৰ দুখ দেখিলে গম নোপোৱাকৈয়ে নিগৰি অহা চকুৰ লোটকবোৰ, আনন্দৰ মূহুৰ্তত আটাইৰে মুখৰ হাঁহিবোৰ , ভৱিষ্যতে ইজনে সিজনক হেৰুৱাৰ ভয়ত কান্দি কান্দি অতিবাহিত কৰা সুমধুৰ পলবোৰ; এইবোৰ ভাৱি আজিও তাইৰ দেহত আনন্দৰ শিহৰণ জাগি উঠে। কিমান যে মৰম ভালপোৱাৰ মাজৰে পাৰ হৈছিল প্ৰতিটো মধুৰ ক্ষণ।\nএতিয়া সপোন সপোন যেন লাগিলেও প্ৰতিটো কথাই সত্য।ইজনে আনজনক হেৰুৱাৰ ভয়ত কন্দা চকুপানীবোৰে এতিয়া প্ৰতিবাদ কৰি উঠে। এতিয়া প্ৰতিজনেই পৃথক পৃথক। হাইস্কুল শিক্ষান্ত পৰীক্ষাত উত্তীৰ্ণ হৈ সকলোৱে বেলেগ বেলেগ মহাবিদ্যালয়ত নামভৰ্তি কৰিলে। সকলোৱে নিজৰ সপোনৰ পিছত পম খেদি ভৱিষ্যতৰ ৰঙীন সপোন ৰচাত ব্যস্ত।ব্যস্ত পৃথিৱীখনত প্ৰত্যেকে নিজৰ সপোন,আশা দিঠক কৰাৰ মানসত।মৰম ভালপোৱাবোৰ নিজৰ মাজত সামৰি, সোঁৱৰণিৰ স্মৃতিবোৰ বুকুত বান্ধিয়েই ভৱিষ্যতৰ ৰঙীন আশাবোৰ বাস্তৱ কৰিব লাগিব।মাথো প্ৰতিটো পল সেই মধুৰ ক্ষণবোৰ হৈ ৰʼব পুৱাৰ সুৰুযৰ কোমল আভাত জিকমিকাই উঠা এপাহি ৰক্ত গোলাপ।\nএকাদশ শ্ৰেণী, গোলাঘাট\nTags: অনুভৱ কল্পনা বৰা


Tacmod in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Tacmod ar byavahar, ppali, parshwakriya, upkaar, kriya-pratikriya aaru satarkatabani\nTacmod ৰ মূল্য আৰু পেকৰ চাইজ - Tacmod Price and Pack Size in Assamese - Tacmod ar mulya aaru pakor size\nTacmod की जानकारी\nTacmod ৰ লাভ আৰু ব্যৱহাৰসমূহ- Tacmod Benefits & Uses in Assamese- Tacmod ar laabh aaru byavaharsamuh\nTacmod ৰ পালি আৰু সেয়া কেনেদৰে ল'ব- Tacmod Dosage & How to Take in Assamese - Tacmod ar paali aaru xeya kenedore lobo\nTacmod ৰ পাৰ্শ্চক্ৰিয়াসমূহ- Tacmod Side Effects in Assamese- Tacmod ar parshwakriyasamuh\nTacmod সংক্ৰান্ত সতৰ্কতাবাণীসমূহ- Tacmod Related Warnings in Assamese- Tacmod xonkranta xatarkatabanisamuh\nঅইন দৰৱৰ সৈতে Tacmodৰ গুৰুতৰ ক্ৰিয়া-প্ৰতিক্ৰিয়া- Severe Interaction of Tacmod with Other Drugs in Assamese- Oinor xoite Tacmod ar gurutor kriya-pratikriya\nTacmod মতভেদসমূহ- Tacmod Contraindications in Assamese- Tacmod nishedhsamuh\nTacmod ৰ বিষয়ে সততে সোধা প্ৰশ্নসমূহ- Frequently asked Questions about Tacmod in Assamese- Tacmod ar bikhoye satate xodha prashnasamuh\nখাদ্য আৰু মদৰ সৈতে Tacmod ক্ৰিয়া-প্ৰতিক্ৰিয়া- Tacmod Interactions with Food and Alcohol in Assamese- khadya aaru modor xoite Tacmod kriya-pratikriya\nTacmod ৰ লাভ আৰু ব্যৱহাৰসমূহ - Tacmod Benefits & Uses in Assamese - Tacmod ar laabh aaru byavaharsamuh\nTacmod তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTacmod ৰ পালি আৰু সেয়া কেনেদৰে ল'ব - Tacmod Dosage & How to Take in Assamese - Tacmod ar paali aaru xeya kenedore lobo\nTacmod-ৰ উপাদানসমূহ - Tacmod Active Ingredients in Assamese - Tacmod-ar upadaansamuh\nTacmod ৰ পাৰ্শ্চক্ৰিয়াসমূহ - Tacmod Side Effects in Assamese - Tacmod ar parshwakriyasamuh\nগৱেষণাৰ ভিত্তিত, Tacmod ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTacmod সংক্ৰান্ত সতৰ্কতাবাণীসমূহ - Tacmod Related Warnings in Assamese - Tacmod xonkranta xatarkatabanisamuh\nTacmod-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nTacmod এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Tacmod খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nTacmod-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nTacmod এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Tacmod গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Tacmod কি প্ৰভাৱ দেখা গৈছে?\nTacmodৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Tacmod কি প্ৰভাৱ দেখা গৈছে?\nTacmodএ কলিজাত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nহৃদযন্ত্ৰৰ ক্ষেত্ৰত Tacmod ৰ কি প্ৰভাৱ দেখা গৈছে?\nTacmodৰ ব্যৱহাৰ হৃদয় ৰ বাবে ক্ষতিকৰ হব পাৰে। চিকিতসকৰ পৰামৰ্শ অবিহনে গ্ৰহণ নকৰিব।\nঅইন দৰৱৰ সৈতে Tacmodৰ গুৰুতৰ ক্ৰিয়া-প্ৰতিক্ৰিয়া - Severe Interaction of Tacmod with Other Drugs in Assamese - Oinor xoite Tacmod ar gurutor kriya-pratikriya\nTacmod তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTacmod মতভেদসমূহ - Tacmod Contraindications in Assamese - Tacmod nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Tacmod লোৱা অনুচিত যাতে -\nTacmod ৰ বিষয়ে সততে সোধা প্ৰশ্নসমূহ - Frequently asked Questions about Tacmod in Assamese - Tacmod ar bikhoye satate xodha prashnasamuh\nএই Tacmod-এ অভ্য়াস বা নিচাৰ সৃষ্টি কৰে নেকি?\nTacmodৰে অভ্যাস গঠনৰ কোনো কথাৰ প্ৰতিবেদন পোৱা নাই।\nহয়, Tacmod লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু Tacmod লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Tacmodয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Tacmod ক্ৰিয়া-প্ৰতিক্ৰিয়া - Tacmod Interactions with Food and Alcohol in Assamese - khadya aaru modor xoite Tacmod kriya-pratikriya\nখাদ্য আৰু Tacmodৰ ক্ৰিয়া-প্ৰতিক্ৰিয়া\nTacmod আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Tacmodৰ মাজৰ প্ৰতিক্ৰিয়া\nমদ আৰু Tacmod একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nTacmod ৰ অনুকল্প - Substitutes for Tacmod in Assamese\nআপুনি বা আপোনাৰ পৰিয়ালৰ কোনোবাই Tacmod লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Tacmod ব্যৱহাৰ কৰিছিল নেকি?\nআপুনি কিমান পৰিমাণে Tacmod সেৱন কৰিছিল?\nআপুনি Tacmod ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Tacmod সেৱন কৰে?


দ্ৰুতআৰম্ভ:বতৰ টাইল আৰু ট’ষ্ট নটিফিকেচন পঠিয়াওতে\nউইণ্ডজ 10 ৰ বাৰ্ষিকী উন্নীত কৰণত, আমি জীৱন্ত টাইলচৰ দৰে দৃষ্টি সক্ষম ট'ষ্ট নটিফিকেচন সৃষ্টি কৰিছো৷ এই দ্ৰুতআৰম্ভত আমি আপোনাক দেখুৱাম যে আপোনাৰ টাইল নটিফিকেচনৰ5দিনৰ বতৰৰ বতৰা কেনেদৰে বতৰৰ বতৰা প্ৰদৰ্শন কৰা ট'ষ্ট নটিফিকেচন পঠিয়াবলৈ পুনৰ ব্যৱহাৰ কৰে৷\nবহল জীৱন্ত টাইল\n. নটিফিকেছনসম্প্ৰসাৰণ NuGet পেকেজ স্থাপন\nক'ডৰ জৰিয়তে নটিফিকেছন সৃষ্টি কৰিবলৈ, আমি নটিফিকেছনসম্প্ৰসাৰণ ব্যৱহাৰ কৰা অতি দৃঢ়তাৰে অনুমোদন জনাও যিয়ে যিটোৱে নটিফিকেছনৰ XML বিষয়বস্তুৰ বাবে এটা অবজেক্ট আৰ্হি প্ৰদান কৰে৷ আপুনি নটিফেকেছন XML মেনুৱেলি নিৰ্মাণ কৰিব পাৰিব কিন্ত সেয়া ত্ৰুটি প্ৰবণ আৰু লেতেৰা৷ নটিফিকেছনসম্প্ৰসাৰণ এটা দলে নিৰ্মাণ কৰে আৰু বজায় ৰাখে যিয়ে মাইক্ৰচফ্‌টত নটিফিকেছনৰ মালিক৷\nনটিফিকেছনসম্প্ৰসাৰণ.উইন 10 NuGet ৰ পৰা স্থাপন কৰক(আপুনি যাতে সংস্কৰণ 14332.0.0 বা তাতকৈ অধিক নিৰ্বাচন কৰে সেয়া নিশ্চিত কৰক)৷\n2. নামৰঠাই ঘোষণা যোগ কৰক\nউইণ্ডজ.UI.নটিফিকেছনত টাইল আৰু ট'ষ্ট API অন্তৰ্ভুক্ত৷\n. জীৱন্ত টাইল কেনেদৰে সৃষ্টি কৰিব\nআপুনি প্ৰথমে জীৱন্ত টাইল কেনেদৰে সৃষ্টি কৰে সেয়া বৰ্ণনা কৰিব, যিহেতু ট'ষ্ট নটিফিকেছনত একে ধৰণৰ এডাপ্তিভ বিষয়বস্তু ব্যৱহাৰ কৰা হয়৷ আপুনি যদি এডাপ্তিভ নটিফিকেছনত নতুন, তেন্তে ষ্ট'ৰৰ পৰা নটিফিকেছন ভিজুৱেলাইজাৰ স্থাপন কৰক যিটোৱে আপোনাক এডাপ্তিভ বিষয়বস্তু সম্পাদনা কৰিবলৈ আৰু তাৎক্ষণিক ভিজুৱেল পূৰ্বলোকণ দেখা যায়৷\nটাইল নটিফিকেছন সমূহক উপভাগত বিভক্ত কৰক\nআমি সৃষ্টি কৰিব বিচৰা টাইল নটিফিকিছন 5টা উপ ভাগত বিভক্ত… এদিনৰ বতৰাৰ বাবে এটাকৈ৷ তলৰ ছৱিটোত দ্বিতীয় উপভাগটো ৰঙা ৰঙেৰে চিহ্নিত কৰা হৈছে৷ এই উপভাগবোৰ সৃষ্টি কৰিবলৈ আমি এটাকৈ পদ্ধতি সৃষ্টি কৰিব পাৰো, যাতে উপভাগৰ ক'ডবোৰ এবাৰহে লিখিব লাগে৷\nবহল টাইলৰ বাবে বিষয়বস্তু সৃষ্টি কৰক\nতাৰ পিছত, আমি ওপৰৰ পৰা আমাৰ উপভাগ ব্যৱহাৰ কৰি বহল টাইলৰ বাবে আচল বিষয়বস্তু নিৰ্মাণ কৰিব লাগিব৷ এইটো আমি এটা ভিন্ন পদ্ধতিত ভাঙিম যিহেতু আমাক সৰু টাইল বিষয়বস্তু, আৰু বহল আৰু ডাঙৰ সৃষ্টি কৰিবলৈ আমাক পদ্ধতি লাগিব (এই পদ্ধতিবোৰ এইটো দ্ৰুতআৰম্ভৰ পৰা এৰিব লাগিব কিন্তু তলত উপলব্ধ সমলত সম্পূৰ্ণ ক'ড নমুনাত চাব পাৰি)৷\nটাইল নটিফিকেছন বিষয়বস্তু সৃষ্টি কৰা\nশেষত, আমি সমগ্ৰ টাইল নটিফিকেছনৰ বিষয়বস্তু সৃষ্টি কৰিম যিতোৱে টাইলৰ সকলোবোৰ বিভিন্ন আকাৰৰ বাবে বিষয়বস্তু কঢ়িয়াব৷ আমি পূৰ্বতে উল্লেখ কৰাৰ দৰে, সৰু, মধ্যমীয়া আৰু বৃহৎ পদ্ধতিবোৰ এই দ্ৰুতআৰম্ভৰ পৰা এৰি দিয়া হৈছে কিন্তু সমল অংশত উপলব্ধ সম্পূৰ্ণ ক'ড নমুনাৰ পৰা চাব পাৰি৷\nটাইল নটিফিকেছন পঠিয়াওতে\nটাইল নটিফিকেছন কিদৰে পঠিয়াব লাগিব সেয়া জানিবলৈ অনুগ্ৰহ কৰি চাওক দ্ৰুতআৰম্ভ:এটা স্থানীয় টাইল নটিফিকেছন পঠিয়াওতে৷\n4. ট'ষ্ট নটিফিকেছন কেনেদৰে সৃষ্টি কৰিব\nএতিয়া যিহেতু আমাৰ জীৱন্ত টাইল নটিফিকেছন আছে, গতিকে ট'ষ্ট নটিফিকেছন সৃষ্টি কৰিবলৈ সেইবোৰ ক'ডৰ কিছুমান ব্যৱহাৰ কৰোগৈ বলক!\nট'ষ্ট নটিফিকেছনৰ বিষয়বস্তু গঠন কৰক\nট'ষ্ট সদায় পাঠ্য বিষয়বস্তুৰে আৰম্ভ হোৱা বাধ্যতামূলক, গতিকে আমি প্ৰথমে আজিৰ বতৰৰ বৰ্ণনা কৰি এটা পাঠৰ উপাদানৰ ষ্ট্ৰিং যোগ কৰিম৷ যদি এডাপ্তিভ ট'ষ্ট সমৰ্থন কৰে (ক'ডৰ বাবে অধিক তললৈ চাওক), আমি পাচটা উপভাগৰ সৈতে এটা ভাগ যোগ কৰিম যিবোৰ আমি আমাৰ জীৱন্ত টাইলৰ বাবেও ব্যৱহাৰ কৰিছিলো৷ আনহাতে এডাপ্তিভ ট'ষ্ট সমৰ্থন নকৰা ব্যবস্থাৰ বাবে আমি মাত্ৰ দুটা পাঠ উপাদান যোগ কৰো (মনোযোগ দিব যে সেই ব্যৱস্থাবোৰত আপুনি অত্যধিক তিনিটা পাঠ উপাদান পাব পাৰিব গতিকে আমি কেবল দুটাহে অতিৰিক্ত পাঠ উপাদান যোগ কৰিব পাৰিম)৷\nট'ষ্ট নটিফিকেছন পঠিয়াওতে\nট'ষ্ট নটিফিকেছন কেনেকৈ পঠিয়ায় সেয়া শিকিবলৈ (আৰু ব্যৱহাৰকাৰীয়ে নটিফিকেচনট ক্লিক কৰিলে কেনেদৰে হেণ্ডেল কৰিব) অনুগ্ৰহ কৰি চাওক দ্ৰুতআৰম্ভ:এটা স্থানীয় ট'ষ্ট নটিফিকেছন পঠিয়াওতে আৰু এক্টিভেছন হেণ্ডেলিং.\nএডাপ্তিভ ট'ষ্ট সমৰ্থন কৰেনে সেয়া পৰীক্ষা কৰোতে\nএডাপ্তিভ ট'ষ্টবোৰ উইণ্ডজ 10 ডেস্কট'প আৰু ম'বাইলত ইনবিল্ট দিচাপে যোগ কৰা হয় 14332 ( উইণ্ডজ 10 ৰ বাৰ্ষিকী উন্নীতকৰণৰ বাবে) ৷ আন ডিভাইচ পৰিয়ালে এডাপ্তিভ ট'ষ্ট সমৰ্থন নকৰে আৰু কেবল পাঠ উপাদান আৰু ছৱি কঢ়িয়াব পাৰে৷ আপুনি যদি পুৰণি ব্যৱস্থা সমৰ্থন কৰে, তেন্তে আপোনাৰ দুটা পছন্দ আছে: একেটা পেল'ড পঠিয়াওক (দলটো পোনেপোনে পুৰণি ব্যৱস্থাত দিয়া হব), বা আপোনাৰ ক'ড ফৰ্ক কৰক আৰু এডাপ্তিভ ট'ষ্ট সমৰ্থন কৰেনে নকৰে তাৰ ওপৰত ভিত্তি কৰি বিশেষ নটিফিকেচন পঠিয়াওক৷ আমি ভিজুৱেলী ধনী নটিফিকেচই পঠিয়াব পাৰিম নে নাই সেয়া কবলৈ ব্যৱহাৰ কৰা পদ্ধতিটো এইটো…\nশেষৰ ট'ষ্ট নটিফিকেছন!\nএডাপ্তিভ ট'ষ্ট সমৰ্থন কৰা ব্যৱস্থাৰ বাবে আমাৰ ক'ডবোৰে ভিজুৱেলি ধনী নটিফিকেছন সৃষ্টি কৰে৷ আৰু পুৰণি ব্যৱস্থাৰ বাবে, আমাৰ কডে ধ্ৰুপদী পাঠৰ দ্বাৰা সৃষ্ট নটিফিকেছন সৃষ্টি কৰে৷\nRead More on...\nসুবিধাযুক্ত পেকেজসমূহ – কি কৰিব পাৰি আৰু কি কৰিব নোৱাৰি?\nইনপুট পদ্ধতি সম্পাদক স্থাপন আৰু ব্যৱহাৰ\nhi-DPI ক্লায়েণ্ট ডিচপ্লেত আপোনাৰ অভিজ্ঞতা উন্নত কৰাৰ বাবে পুৰণি উইণ্ড'জৰ সংস্কৰণৰ সৈতে উইণ্ড'জ 10 ৰ দুৰৱৰ্তী ডেক্সটপ সংযোগ জুম কৰক\nউইণ্ড'জ 10: ডেভলপাৰ ম'ড কেনেদৰে থিৰ কৰিব\nউইণ্ড'জ 10: ৰেচবেৰী পাই2ৰ বাবে কেনেদৰে IoT এক্সটেনশ্যনচ্ ব্যৱহাৰ কৰিব (খণ্ড 1)\nউইণ্ডজত লেংগুৱেজ ইন্টাৰফেচ পেক যোগ কৰক\nভিজুৱেল ষ্টুডিঅ' ক'ড - নতুন বৈশিষ্টসমূহঃ জাভাস্ক্ৰীপ্ত - চালচা পুৰ্ৱলোকন\nভিজুৱেল ষ্টুডিঅ' আৰু মাইক্ৰ'চফট পাইথন ডেভলপাৰ ব্লগৰ বাবে পাইথন সঁজুলিসমূহ\nউইণ্ড'জ 10 IOT: XAML/C# আৰু ৱেবি বাবে উইণ্ড'জ ফৰ্মচ\nউইণ্ড'জ 10 ৰ টেকনিকেল পূৰ্ৱলোকনৰ বাবে ভিজুৱেল C++ সঁজুলিবোৰ\nউইণ্ড'জ 10 ত আপোনাৰ এপাচ্চে ক'ৰড'ভা এপ্পৰ ব্যৱহাৰ\nভিজুৱেল ষ্টুডিঅ' 2015 ৰ বাবে এপচ্ নিৰ্মাণ\nউইণ্ড'জ 10 ৰ বাবে দূৰৱৰ্তী ডেক্সটপ এপ্লিকেশ্যন\nপাৱাৰ বিআইৰ সৈতে আপোনাৰ এপ্লিকেশ্যন অন্তৰ্দৃষ্টি ডেটা অন্বেষণ কৰক\nএপাচ্ছে ক'ৰডভাৰ বাবে এচ এ পি ফিয়ৰি ম'বাইল এপ্পচ্ আৰু সজুলি\nমুক্তি হোৱা ভিজুৱেল ষ্টুডিঅ’ৰ বাবে ন’ড.জেএচ সঁজুলি ১.১\nভিজুৱেল ষ্টুডিঅ’ ক’ড – নতুন বৈশিষ্ট: ভিএচ ক’ডে সম্প্ৰসাৰণ সমৰ্থন কৰে!\nভিজুৱেল ষ্টুডিঅ’ ২০১৫ৰ বাবে নবীনতম মাইক্ৰচফট্ অফিচ ডেভেলপাৰ সঁজুলি\nঅপাৰেছনচ মেনেজমেন্ট ছ্যুট ল’গ অনুসন্ধানত ৱায়াৰ ডাটাৰ ব্যৱহাৰ\nসময় ৰাহি কৰিবৰ বাবে ২ স্তৰীয় পৰীক্ষণৰ বাবে একাধিক সঁজুলিৰ ব্যৱহাৰ !\nআজুৰত এটা উইণ্ডোজ 10 ভি এম হ’ষ্ট কৰিবলৈ আপোনাৰ MSDN ৰ লাভালাভসমূহৰ ব্যৱহাৰ\nমাইক্ৰ'ছফ্ট এজিউৰ ব্যৱহাৰ কৰি আধুনিক ৱেব এপসমূহৰ স্থাপত্য\nGjesteblogg: মাইক্ৰ'ছফ্ট ক্লাউডলৈ মুক্তভাৱে দ্বাৰস্থ\nএজিউৰ ৱেব এপসমূহৰ উত্তম ব্যৱহাৰ\nএজিউৰ ম'বাইল সেৱা ব্যৱহাৰ কৰা এটা Node.js এপ্লিকেচন নিৰ্মাণ কৰিবলে GitHubত আপোনাৰ DreamSpark এজিউৰ একাওণ্টৰ ব্যৱহাৰ\nসকলো ডেভলপাৰলৈকে ভিজুৱেল ষ্টুডিঅ’ আৰু ডট নেট মুকলিকৰণঃ নেট চার্ভাৰ ক’ৰ মুক্ত স্রোতআৰু ক্রচ প্লেটফর্ম, ভিজুৱেল ষ্টুডিঅ’ কমিউনিটি ২০১৩ তথা ভিজুৱেল ষ্টুডিঅ’২০১৫ আৰু ডট নেট ২০১৫ৰ পুর্বলোকন\nভিজুৱেল ষ্টুডিঅ' ২০১৫ চিটিপি ৬ আৰু টিম ফাউণ্ডেশ্যন চার্ভাৰ ২০১৫ চিটিপি উন্মোচিত\nশ্বেয়াৰপইণ্ট ২০১৩ ৰেষ্ট চার্ভিচৰ সেৱা আৰম্ভ কৰক\nউইণ্ড'জ ১০ৰ বাবে ভিজুৱেল ষ্টুডিঅ' ২০১৫ আৰু গ্রাফিক্স সজুলি\nভিজুৱেল ষ্টুডিঅ’ত এংগুলাৰ ২ আৰু টাইপস্ক্রিপ্টৰ পুর্বলোকন\nএজিউৰ এইচ ডি ইন্‌চাইট ক্লাষ্টাৰত স্পার্ক ১.২ কেনেদৰে স্থাপন কৰিব\nঅংশ ৪ : এজিউৰ মবাইল সেৱাঃ প্রামাণিকীকৰণ আৰু প্রাধীকৰণ বাবে আপুনি কি জনা প্রয়োজন ?\nসাধাৰণ এপ্পফেব্রিক ১.১ স্থাপনকৰণৰ সময়ত শ্বেয়াৰপইণ্ট থকা আৰু নথকাকৈ দেখা দিয়া ক্রুটি\nমাইক্রচফ্‌ট এজিউৰ আৰু দৃশ্যমান ষ্টুডিঅ’ ২০১৩ ৰ সৈতে ডেভ্/পৰীক্ষণ\nএ.এচ.পি. ডট নেট প্রয়োগ আৰু এচ.কিউ.এল. ইনজেক্সনৰ বিৱর্তন\nবিদ্যমান ভার্চুয়েল মেচিন এটাক উইনণ্ড’জ এজিউৰৰ নতুন ভার্চুয়েল নেটৱর্কত কেনেদৰে সংযোগ কৰিব?\nপাৱাৰ চেলৰ জৰিয়তে আপোনাৰ উইণ্ড’জ এজিউৰ সদস্যতাৰ সৈতে কেনেদৰে সংযোগ স্থাপন কৰিব? (স্তৰ অনুক্রমিক নির্দেশনা)\nউইণ্ড’জ এজিউৰত মাইক্র’চফ্‌ট এ.এক্স. কেনেদৰে স্থাপিত কৰিব ?\nকিয় একক পুৰ্ণসংখ্যাৰ এচাইনমেণ্ট বিবৃতিয়ে চি.পি.ইউ. ভাৰাক্রান্ত কৰে ?\nঅধিক নমনীয় হ’ল আপোনাৰWebGLকোড\nবিং মেপৰ নতুন কল্পচিত্রৰ সৈতে সাজু হওক শৰতৰ খেলা-ধুলাৰ বাবে\nৰোল-আপ সুবিধাৰ সৈতে মেলৱেৰ চিনাক্তকৰণ\nশৈক্ষিক সুচীৰ তাৎক্ষণিক উপলব্ধীকৰণৰ যোগেদি শিক্ষণ উজলাই তোলাৰ উদ্দেশ্যৰে শ্রেণীকোঠাৰ বিং\nএজিউৰ ৱেবছাইট আৰু এজিউৰ নেটৱর্কৰ মাজত সংহতি স্থাপন


ধনৰ অভাৱ ! বিক্রীৰ পথত দেশৰ হাজাৰোধিক বেচৰকাৰী স্কুল: | ASSAM TIMES POST\nধনৰ অভাৱ ! বিক্রীৰ পথত দেশৰ হাজাৰোধিক বেচৰকাৰী স্কুল:\nশিক্ষা ব্যৱস্থাত কোভিডৰ প্ৰভাৱে ভয়াৱহ আকাৰ লৈছে। কেৱল পাঠদানেই নহয়, বেচৰকাৰী স্কুলসমূহ চলোৱাৰ ক্ষেত্রতো কোভিড এক ডাঙৰ প্রতিবন্ধক হৈ পৰিছে। ফলত দেশৰ প্রায় ১ হাজাৰ বেচৰকাৰী স্কুল বিক্রী হোৱাৰ পথত! স্কুলবোৰ বচাবলৈ গ’লে প্রায় চাৰে ৭ হাজাৰ কোটি টকা বিনিয়োগৰ প্রয়োজন। সম্প্রতি এক সমীক্ষাত এই ভয়াৱহ ছবি পোহৰলৈ আহিছে। সমীক্ষাটো কৰিছে শিক্ষা ক্ষেত্রৰ সৈতে জড়িত ‘ছেৰেষ্ট্ৰা ভেনচাৰ্ছ’ নামৰ এটি সংস্থাই।\nছেৰেষ্ট্ৰাৰ সমীক্ষা অনুযায়ী, অতিমাৰিৰ ফলত দেশৰ সকলো স্কুল এতিয়া বন্ধ। স্কুলৰ খৰচ মিলাই শিক্ষকসকলৰ বেতন পূৰণ কৰাত বহু বেচৰকাৰী স্কুলেই হাবাথুৰি খাইছে। বহু ক্ষেত্রত দেখা গৈছে, অভিভাৱকসকলেও ঠিকমতে স্কুলৰ মাচুল দিব পৰা নাই। এই পৰিস্থিতিত পৰি স্কুলবোৰ বচাবলৈ মালিকসকলৰ বহুতেই অতিৰিক্ত ব্যয়ভাৰ বহন কৰিবলগা হৈছে।\nসেয়ে বহুতেই স্কুলৰ মালিকীস্বত্ত্ব হস্তান্তৰৰ সিদ্ধান্ত লৈছে। ফলত শিক্ষাৰ্থীসকলৰ ভৱিষ্যতক লৈও দুৰ্ঘোৰ আশংকাৰ সৃষ্টি হৈছে।সমীক্ষা অনুযায়ী, দেশৰ ৮০ শতাংশ শিক্ষা প্রতিষ্ঠান বেচৰকাৰী বিনিয়োগত চলে। এই শিক্ষা প্রতিষ্ঠানসমূহৰ বার্ষিক মাচুল ন্যূনতম ৫০ হাজাৰ টকা।\nছেৰেষ্ট্ৰাৰ বিশাল গোৱেলে কয়, “কৰোনা পৰিস্থিতিৰ কথা মনত ৰাখি বহু ৰাজ্য চৰকাৰে বেচৰকাৰী স্কুলবোৰৰ মাচুল বান্ধি দিছে। ফলত তাৰপৰাও এটা সমস্যা সৃষ্টি হৈছে।” তেওঁ কয়, “স্কুলৰ সামগ্রিক খৰচ আৰু শিক্ষক-শিক্ষয়িত্ৰীসকলৰ বেতন পূৰণ কৰিবলৈ এক বিশাল অঙ্কৰ ধনৰ প্রয়োজন। কিন্তু বর্তমান স্কুলসমূহ বন্ধ থকাত পৰিস্থিতি আৰু ভয়াৱহ হৈ উঠিছে।\nবেতন দিব নোৱাৰি কোনো কোনো স্কুলে শিক্ষক চাটাই কৰিছে, ক’ৰবাত আকৌ শিক্ষকসকলৰ বেতন কাটি লোৱা হৈছে।” সেয়ে এনে পৰিস্থিতিত অতিৰিক্ত ব্যয়ভাৰ বহন কৰিবলৈ নোৱাৰি বহুতো স্কুলৰ মালিকে বিক্রীৰ পথত আগবাঢ়িছে বুলি গোৱেলে দাবী কৰে। ছেৰেষ্ট্ৰাৰ সমীক্ষাত লগতে কোৱা হৈছে, কর্নাটক-মহাৰাষ্ট্র-তেলেঙ্গানাত এনে ২০-২৫খন স্কুল আছে যিবোৰে মালিকানা হস্তান্তৰৰ বাবে ক্রেতা বিচাৰিছে।\nTotal views : 1651468


প্ৰকৃতি Archives - Republic NE\nজাকাৰ্টাত অনুষ্ঠিত হ’বলগীয়া এছিয়ান গেমছৰ টাইকোৱানডোত দেশক প্ৰতিনিধিত্ব কৰিব তেজপুৰৰ ৰ’দালি বৰুৱাই\nচামগুৰি আৰক্ষীৰ ব্যতিক্ৰমী পদক্ষেপ; হাইস্কুল শিক্ষান্ত পৰীক্ষাত সুখ্যাতিৰে উত্তীৰ্ণ দৰিদ্ৰ কৃতী ছাত্র-ছাত্রীক সহায় ও সম্বধৰ্না\nআমনিত হস্তনিৰ্মিত বিন্দুকসহ ২জন দুধৰ্ষ অপৰাধী আটক\n২৮ ডিচেম্বৰঃ হিন্দু বাংলাদেশী আৰু অগপ-বিজেপিৰ মিত্ৰতা\nবাস্তৱ হোৱাৰ পথত গুলুং টেমেৰাবাসীৰ সপোন; অৱশেষত দিচৈ সুঁতিৰ ওপৰত পকী দলং নিৰ্মাণৰ আধাৰশিলা স্থাপন মন্ত্ৰী অতুল বৰাৰ\nশনিবাৰে কলিয়াবৰত উপস্থিত ‘মহাবাহুত মহাযাত্ৰা, এচ. ডি. আৰ. এফ.ৰ জনসজাগতা’\nক’ৰোনাতংক; কাজিৰঙা ৰাষ্ট্ৰীয় উদ্যানত বিদেশী পৰ্যটকৰ প্ৰৱেশ নিষিদ্ধ\nখুমটাইত ৬৯ তম বন মহোৎসৱ সপ্তাহ উদযাপন; শতাধিক গছপুলি ৰোপন ও বিতঁৰণ\nনহিৰা ‘অল্টাৰনেট ৰুৰেল মুভমেন্ট’ৰ উদ্যোগত বিশ্ব পৰিৱেশ দিৱস উদযাপন\nrepublicne3weeks ago\nডিজিটেল ডেস্ক, ৰিপাব্লিক এন. ই., গোলাঘাট, ১৬ মাৰ্চ, ২০২০ঃ- বৰ্তমান সময়ত আতংকৰ আন এটা নাম হ’ল ক’ৰোনা ভাইৰাছ। সমগ্ৰ বিশ্ব তথা ভাৰতবৰ্ষত ভাইৰাছবিধৰ বাবে ক্ৰমাৎ বৃদ্ধি পাই আহিব ধৰা ভয়াৱহতাৰ প্ৰতি লক্ষ্য ৰাখি ৰাজ্য চৰকাৰৰ তৰফৰ পৰা দেওবাৰে এক সংবাদমেলৰ জৰিয়তে জাৰি কৰা জাননী অনুসৰি অহা ২৯ মাৰ্চ তাৰিখলৈকে অসমত স্কুল, কলেজ, বিশ্ববিদ্যালয়, চিনেমা হল, জিম, …\nগোলাঘাটৰ পৰা নবীন গোহাঁই প্ৰতিবেদন, ডিজিটেল ডেস্ক, ৰিপাব্লিক এন. ই., ৬ জুলাই, ২০১৮ঃ- ৰাজ্যৰ আন আন ঠাইৰ দৰে গোলাঘাট জিলাৰ খুমটাইত উদযাপন কৰা হৈছে ৬৯ তম বন মহোৎসৱ সপ্তাহ। প্ৰাপ্ত তথ্য অনুসৰি, এই বন মহোৎসৱ সপ্তাহটিৰ লগত সংগতি ৰাখি মঙলবাৰে খুমটাইৰ স্বেচ্ছাসেৱী সংগঠন ‘অয়ন’ আৰু খুমটাই ৰাজহ চক্ৰ কাৰ্যালয়ৰ যুটীয়া উদ্যোগত তথা গোলাঘাট বন বিভাগৰ …\nনহিৰাৰ পৰা জুৰিতা দাসৰ প্ৰতিবেদন, ডিজিটেল ডেস্ক, ৰিপাব্লিক এন. ই., ৫ জুন, ২০১৮ঃ- ৰাজ্যৰ আন আন ঠাইৰ লগতে দক্ষিণ কামৰূপতো পালন কৰা হয় বিশ্ব পৰিৱেশ দিৱস। প্ৰাপ্ত তথ্য অনুসৰি, অঞ্চলটোৰ নহিৰা গুইমাৰা আঞ্চলিক হাইস্কুলত ‘অল্টাৰনেট ৰুৰেল মুভমেন্ট’ চমুকৈ ‘এ.আৰ.এম.’ৰ উদ্যোগত বৃক্ষৰোপণেৰে এই দিৱসটি উদযাপিত হয়। উল্লেখযোগ্য যে, ‘এ.আৰ.এম.’ৰ এই কাৰ্য্যসূচীত সংগঠনটোৰ সাংস্কৃতিক সম্পাদক দিৱস দাসৰ লগতে বিদ্যালয়খনৰ শিক্ষক-শিক্ষয়ত্রী, …\nবিশ্ব পাৰিপাৰ্শ্বিক দিৱস উপলক্ষে যোৰহাটত সাহিত্য সভাৰ ‘সেউজ যাত্ৰা’; প্ৰকৃতিপ্ৰেমী বিপুল গগৈক সম্বৰ্ধনা\nডিজিটেল ডেস্ক, ৰিপাব্লিক এন. ই., যোৰহাট, ৫ জুন, ২০১৮ঃ- বিশ্ব পাৰিপাৰ্শ্বিক দিৱস উপলক্ষে যোৰহাটত সাহিত্য সভাৰ উদ্যোগত এক অনুষ্ঠান আয়োজিত হয়। প্ৰাপ্ত তথ্য অনুসৰি, যোৰহাট জিলা সাহিত্য সভাৰ উদ্যোগত যোৰহাট চৰকাৰী বহুমুখী বালক বিদ্যালয়ত বিশ্ব পাৰিপাৰ্শ্বিক দিৱসৰ শুভক্ষণত আয়োজন কৰা হয়্ ‘সেউজ যাত্ৰা’ৰ। উল্লেখযোগ্য যে, উক্ত অনুষ্ঠানটোতেই অৰণ্য মানৱৰূপে খ্যাত পদ্মশ্ৰী যাদৱ পায়েঙৰ অন্যতম অনুৰাগী প্ৰকৃতিপ্ৰেমী বিপুল …\nপশ্চিম গুৱাহাটীৰ গড়গড়াৰ খেতিয়ক ৰাইজৰ উদ্যোগত বিশ্ব পৰিৱেশ দিৱস পালন\nমিৰ্জাৰ পৰা ৰীতা ডাকুৱাৰ প্ৰতিবেদন, ডিজিটেল ডেস্ক, ৰিপাব্লিক এন. ই., ৫ জুন, ২০১৮ঃ- সমগ্ৰ ৰাজ্যৰ ৫৪ নং পশ্চিম গুৱাহাটী বিধানসভা সমষ্টিটো পালন হয় বিশ্ব পৰিৱেশ দিৱস। প্ৰাপ্ত তথ্য অনুসৰি, মঙলবাৰে সমষ্টিটোৰ অন্তৰ্গত গড়গড়া হীৰাপাৰাৰ খেতিয়ক ৰাইজে ব্যতিক্ৰমীভাৱে এই দিৱসটি উদযাপন কৰে। উল্লেখযোগ্য যে, অঞ্চলটোৰ জ্যেষ্ঠ খেতিয়ক উমেশ কুমাৰে শুভ উদ্বোধন কৰা পৰিৱেশ সচেতনতামূলক শোভাযাত্ৰাটোত শতাধিক …\nবিভিন্ন অনুষ্ঠান-প্ৰতিষ্ঠানৰ উদ্যোগত কলিয়াবৰত বিশ্ব পৰিৱেশ দিৱস পালন\nডিজিটেল ডেস্ক, ৰিপাব্লিক এন. ই., কলিয়াবৰ, ৫ জুন, ২০১৮ঃ- বিশ্ব পৰিৱেশ দিৱস উপলক্ষে কলিয়াবৰৰ বিভিন্ন প্ৰান্তত পৃথকে পৃথকে ভিন ভিন কাৰ্যসূচী ৰূপায়িত হয়। প্ৰাপ্ত তথ্য অনুসৰি, মহকুমাটোৰ বিভিন্ন অনুষ্ঠান-প্ৰতিষ্ঠানৰ উদ্যোগত মঙলবাৰে দিৱসটি পালন কৰা হয়। উল্লেখযোগ্য যে, স্বেচ্ছাসেৱী অনুষ্ঠান ‘অপেন ড’ৰ অসম’এ মিছাৰ হলী ফেইথ বিদ্যালয়ৰ কণ-কণ ছাত্ৰ-ছাত্ৰীৰ মাজত পৰিৱেশ সজাগতা মূলক অন্তৰংগ অনুষ্ঠানৰ আয়োজন কৰাৰ …\nবিশ্ব পৰিৱেশ দিৱস উপলক্ষে মঙলবাৰে জগন্নাথ বৰুৱা আইন মহাবিদ্যালয়ত বৃক্ষৰোপণ কাৰ্য্যসূচী\nডিজিটেল ডেস্ক, ৰিপাব্লিক এন. ই., গুৱাহাটী, ৪ জুন, ২০১৮ঃ- কালিলৈ ৫ জুন অৰ্থাৎ বিশ্ব পৰিৱেশ দিৱস। পৰিৱেশৰ লগত জড়িত এই দিৱসটিৰ লগত সংগতি ৰাখি মঙলবাৰে ৰাজ্যখনৰ আইন শিক্ষাৰ অন্যতম কাণ্ডাৰীস্বৰূপ জগন্নাথ বৰুৱা চমুকৈ জে.বি. আইন মহাবিদ্যালয়ত এক বৃক্ষৰোপণ কাৰ্য্যসূচী ৰূপায়ন কৰা হ’ব। উল্লেখযোগ্য যে, পৰিৱেশৰ প্ৰতি সজাগতা আৰু সচেতনতা সৃষ্টি তথা বৃদ্ধিৰ বাবে আয়োজন হ’ব …\nবিশ্ব পৰিৱেশ দিৱস উপলক্ষে জয়সাগৰৰ পৱিত্ৰ জয়াতীৰ্থত জুবিন ফেন ক্লাৱৰ বৃক্ষৰোপণ\nডিজিটেল ডেস্ক, ৰিপাব্লিক এন. ই., জয়সাগৰ, ৪ জুন, ২০১৮ঃ- কালিলৈ আন্তঃৰাষ্ট্ৰীয় পৰিৱেশ দিৱস। এই দিৱসটোৰ লগত সংগতি ৰাখি জুবিন ফেন ক্লাৱ, শিৱসাগৰৰ উদ্যোগত আয়োজন কৰা হৈছে এক বিশেষ কাৰ্য্যসূচীৰ। উল্লেখযোগ্য যে, ফেন ক্লাৱটোৱে মঙলবাৰে পুৱা ৫ বজাৰে পৰা ঐতিহাসিক জয়সাগৰ পুখুৰীৰ পাৰত ৰূপায়ন কৰিব বৃক্ষৰোপণ কাৰ্য্যসূচী। আনহাতে, প্ৰদূষণেৰে ভৰ-পূৰ হৈ থকা পৃথিৱীখনত প্ৰকৃতিৰ প্ৰতি অহা বিভিন্ন ভাবুকিসমূহক প্ৰত্যাহ্বানেৰে চাৰিওফালৰ …\nবজ্ৰপাত কি আৰু ইয়াৰ বিৰুদ্ধে ল’বলগীয়া সাৱধানতা\nপ্ৰতিটো বছৰৰ বাৰিষাৰ কালছোৱা বিশেষকৈ এপ্ৰিল-মে’ মাহত বজ্ৰপাত পৰি বহুলোকৰ প্ৰাণহানি হোৱাৰ বাতৰি আমি প্ৰায়েই শুনা পাওঁ। এই বজ্ৰপাত নো কি সেইয়া জানো আহঁক। বতাহৰ ফলত বায়ুমণ্ডলৰ ওপৰৰ অংশত আৰু নিম্ন অংশত বায়ুৰ সৈতে পানীৰ সৰু সৰু কণিকাৰ ঘৰ্ষণৰ হয় আৰু এই ঘৰ্ষণে বায়ুমণ্ডলত অসংখ্য আধানৰ সৃষ্টি কৰে অৰ্থাৎ বায়ুমণ্ডলটোৰ ওপৰৰ অংশত ধনাত্মক আধান আৰু …\n‘গ্ৰীণ পিচ’ৰ ‘এয়াৰপ’কেলিপছ’ৰ ৰিপৰ্ট-।।ত ভয়ংকৰ তথ্য উদঘাটন; অসমৰ ভিতৰত অটাইতকৈ প্ৰদূষিত নগৰ নগাঁও\nনগাঁৱৰ পৰা ব্যুৰ’ চীফ ফাইজুৰ ৰহমানৰ প্ৰতিবেদন, ৰিপাব্লিক এন.ই., ৭ মে’, ২০১৮ঃ- এক অনাকাংক্ষিত খবৰে নগাঁৱত তীব্ৰ চাঞ্চল্যৰ সৃষ্টি কৰিছে। প্ৰাপ্ত তথ্য অনুসৰি, নগাঁও চহৰক অসমৰ ভিতৰত অটাইতকৈ প্ৰদূষিত নগৰ হিচাপে ঘোষণা কৰা হৈছে। উল্লেখযোগ্য যে, এই তথ্য পৰিবেশগত গোট ‘গ্ৰীণ পিচ’ৰ ‘Assessment of Air Pollution in Indian cities (ভাৰতীয় চহৰসমূহৰ প্ৰদূষণ মূল্যায়ন)’ চমুকৈ ‘এয়াৰপ’কেলিপছ’ৰ …


আত্মাৰ উচুপনি - প্ৰতিধ্বনি pratidhwani\nHome / গল্প / আত্মাৰ উচুপনি\n‘মানুহে মানুহৰ বাবে যদিহে অকনো নাভাবে……………৷ ধল পুৱাতেই বুলেনৰ মবাইলত ভূপেন হাজৰিকাদেৱৰ কালজয়ী গীতৰ ৰিং টন বাজি উঠিল৷ ভাগৰে তাক ফোন ধৰিবলৈ বাধা দিলেও বিবেকে জাগ্ৰত প্ৰহৰী সজাই আগবঢ়াই দিলে৷ বুলেনে শুই থাকি চকু বন্ধ কৰিয়েই ফোন ৰিচিভ কৰিলে৷\nআনফালৰ পৰা পুৰুষ কন্ঠ৷ বুলেনে ফোন কাটিয়েই একে জাপে বিচনাৰ পৰা উঠিল৷ উঠিয়ই প্ৰথমে প্ৰদিপক জগাবলৈ মাতিলে৷\n: সোনকালে উঠ এফালে যাব লাগে৷\n: তোৰ পৰা আৰু ৰক্ষা নাই, জোনৰ পোহৰ মাৰে যোৱাই নাই হ’বলা,কাৰ আকৌ কি বিয়াখন বাজি গ’ল?\n: ধেমালিখন নকৰিবিচোন, চুপচাপ উঠি আহ বাটতে কম৷\nবুলেনে কৈয়ে আলনাৰ পৰা চাৰ্টটো লৈ বুটাম লগাই লগাই বাহিৰত ওলাই গ’ল৷ প্ৰদিপে ব্ৰাচ কৰিবলৈ বিচাৰিছিল যদিও বুলেনৰ খৰধৰ দেখি সিয়ো সাৰ্ট পিন্ধি কেমেৰাটো হাতত লৈ বুলেনৰ পিছে পিছে ওলাই গ’ল৷ বুলেনে তাৰ আপুৰুগীয়া পুৰণি বাইকখন ভিতৰৰ পৰা উলিয়াই থাকোতে প্ৰদীপে নিজৰ চাৰ্টটো পিন্ধি ললে৷ বুলেনে বাইখন উলিয়াই মৰমৰে মচিবলৈ ধৰিলে৷\n: মোক তই ব্ৰাছ কৰিবলৈ নিদিলি আৰু এতিয়া খাটাৰাখনক মৰম কৰিছ, বা বা. ৷-প্ৰদীপে কিছু খং কৰিলে৷\n:‘ ঐ ,এই খাটাৰাখনেই আমাক এমুঠি ভাত জোগাৰ কৰাত সহায় কৰি আছে৷’ বাইকখন চাফা কৰি থাকোতেই বুলেনে ক’লে৷ বাইকখন বহু পুৰণা হৈছে যদিও বুলেনৰ বাইকখনৰ প্ৰতি বেচ দৰদ৷ সদায় কিছুসময় বাইকখন চাফা কৰাত লাগি যায়৷ বাইকখনেই তাৰ সম্বল৷ বাইকখনো প্ৰভুভক্তু , প্ৰতিদিনে মাইলৰ পৰ মাইল তাক পিঠিত বহুৱাই ঘূৰি ফূৰে৷ বুলেনে বাইকখন বাহিৰত উলিয়াই ষ্টাৰ্ট দিলে৷ প্ৰদিপে ৰুমৰ তলাটো লগাই দৌৰি গৈ বুলেনৰ পিছফালে বহিলে৷ ৰুমত সিমান দামী কোনো বস্তু বা টকা পইচা একো নাই তথাপিও গুৰুত্বপূৰ্ণ তথ্য কিছু আছে৷ গাঁও হ’লে কথা নাছিল৷ ‘ মা, আহিলো..’ বুলি কলেই হ’ল গ’ল৷ বঙাইগাঁও চহৰত ভাৰা ঘৰ, ইয়াত ওলপ সাবধান হবলৈ বাধ্য৷ বৰ্তমান চহৰৰ অলিয়ে গলিয়ে কিছু ল’ৰাই ডেনড্ৰাইট, হৱাটনাৰ, নিচা জাতীয় টেবলেট আদিৰ কোৰাল গ্ৰাসত পৰি সিহঁত টকাৰ বাবে যিকোনো কাম কৰিবলৈ প্ৰস্তুত হৈ থাকে৷ সিহঁতক ব্যৱহাৰ কৰা মানুহো কম নহয়৷ এইবোৰৰ অবৈধ বেহা বন্ধ কৰিবলৈ বুলেনহঁতে বহুত চেষ্টা কৰিলে কিন্তু একো লাভ নহ’ল৷ চৰকাৰে এইবোৰক নাকি লগাবলৈ একো ব্যৱস্থাই গ্ৰহণ নকৰে৷ তাৰ বাবেই হাজাৰ হাজাৰ শিশু, যুৱক এতিয়া সেই অন্ধকাৰত আৱদ্ধ৷\nকুৱলীৰ বুকু ফালি জনশূন্য পথেৰে উৎকট শব্দ কৰি আগবাঢ়ি গৈ থাকিল বাইকখন৷ বাইকৰ শব্দৰ বাহিৰে চৌদিশ নিতাল, জয়াল৷ আকাশত ল’গা আন্ধাৰৰ ৰং এতিয়াও আংশিক ভাবে আছেই৷ যেন কোনোবাই হাতত ইৰেজাৰ লৈ কলা ৰঙবোৰ মুচি মুচি গৈছে আৰু লাহে লাহে উজ্বল পোহৰ ওলাব ধৰিছে৷ সেই অদৃশ্য মায়াজাল সেই অদৃশ্যজনৰে মহিমা৷ যিবোৰ আমাৰ চিন্তা-বুদ্ধিতকৈ বহুত দূৰৈত৷ কিছুদূৰ গৈ ইনটাৰন্যশ্যনাল হাই এৱে পাৰ কৰিয়েই বি.টি.এডিৰ সীমাৰ মাজত সোমাই পৰিল৷ বৰ্তমান যি বি.টি.এডিত দিন দুপৰতে মানুহে যাবলৈ ভয় কৰে৷ কিছুমান অমানুহৰ বাবেই এই বি.এডি. ইতিহাসৰ বুকুত কলঙ্কিত হৈ আহিছে৷ এনে নহয় যে এই ঠাইৰ সকলো মানুহেই বেয়া, কিন্তু এচাম যুৱক ভুল পথেৰে পৰিচালিত হৈ কিডনাপ, হিংসা, হত্যা আদিৰ দৰে জঘন্য কামবোৰ সংঘটিত কৰি আহিছে৷ জলা জুইত ঘিউ ঢলা মানুহো তাকৰীয়া নহয়৷ সুযোগ বুজি গোষ্ঠীগত সঙ্ঘৰ্ষ লগাই দিয়ে৷ সেই জুইত দগ্ধ এতিয়া বি.টি.এডিৰ ভূমি৷ হেজাৰ হেজাৰ মানুহৰ ঘৰ জ্বলাই দিয়া হ’ল, কিমান শিশু,নৰ- নাৰীক হত্যা কৰা হ’ল৷ বিশ্ব দৰবাৰত এই ঠাইখন কলঙ্কিত হৈ ৰ’ল৷ ৰাজনীতি কৰা সকলৰ বাহিৰে কাৰ কি লাভ হ’ল? সিহঁতক কোনে বুজাব যে‘ যুদ্ধই মাথোঁ ধ্বংস মাতি আনে’‘ হিংসাই মাথোঁ হিংসাক খোৰাক যোগায়’৷\nএইখিনি ঠাইতে এনে নিজান-নিতাল পৰিবেশত দুয়ো আগবাঢ়িবলৈ অলপমান শংকিত হৈছিল যদিও অৱশেষত বীৰৰ দৰেই দুয়ো গতি কৰিছিল বুকুত দুৰ্বাৰ সাহস লৈ৷ সিহঁতৰ কামবোৰেই এনেকুৱা, হাতৰ মুঠিত জীৱন লৈ দৌৰিব লাগে৷ সমাজত মানুহৰ মুখা পিন্ধা হিংসুক পশুবোৰৰ লগত প্ৰায়ে সিহঁতৰ মুখামুখি হয়৷ চকু মুদি দৌৰিলে পশুবোৰে ভাল পায়, কিন্তু বুলেন চকু মুদি অন্ধত্বৰ ভাও জুৰা ভকত নহয়৷ সি অতন্দ্ৰ-প্ৰহৰী, জাগ্ৰত, নিৰ্ভীক,সাহসী৷ কোনো প্ৰলভনে তাক টলাব নোৱাৰে৷ সদায় সত্যৰ পক্ষে আগবাঢ়ি যায়৷\nবুলেনৰ বাইক তীব্ৰ গতিত আগবাঢ়ি গৈ আছে৷ যিমানে ভিতৰলৈ গৈ আছে সিমানে জয়াল পৰিৱেশ৷ বতাহত পোৰা গাঁওবোৰৰ পৰা উৰি অহা কেঁচা গোন্ধ ৷ ইমান জয়াল পৰিৱেশৰ মাজতো দূৰৈৰ পৰা ভাহি আহিছে শান্তিকামি পাখীৰ ৰুণ৷ সচাঁকৈয়ে জীৱশ্ৰেষ্ঠ মানুহতকৈ এই চৰাইবোৰেই ভাল৷ ইহঁতক দেখিলেই এনে লাগে পৃথিৱীখন কিমান ধুনীয়া৷ এই দুদিনীয়া পৃথিৱীত এনেকৈযে মানৱতাৰ গীত গাই গাই পাৰ কৰা উচিত৷ কাৰণ মানৱতাই হৈছে মানৱজাতিৰ মূলমন্ত্ৰ৷ সেই মানৱতাকে পৰিহাৰ কৰি মানুহ কেনেকৈ পশুলৈ অৱনমিত হয় সেয়া বুলেনে কাষৰ পৰাই দেখিছে৷ কেইদিনমান আগতে বি.টি.এডিত হোৱা গণ হত্যাৰ গোন্ধ এতিয়াও যোৱা নাই৷ বুলেনে যেন ৰিণি ৰিণি শুনিবলৈ পাইছে সেই অতৃপ্ত আত্মাবোৰৰ উচুপনি৷\nএই বাটেৰেই বুলেনহঁতে প্ৰায়ে আহ-যাহ কৰিছিল৷বাটৰ কাষৰ মৃত্যুৰ কিৰিলিয়ে সিহঁতৰ অন্তৰ আত্মা কপাই তুলিছিল৷ মনে মনে ঈশ্বৰৰ ওচৰত প্ৰতিবাদ কৰিছিল৷ মনত গৰলৰ টোপোলা বান্ধি এই মানুহ নামৰ কীটবোৰ কিয় পৃথিৱীত এৰি দিছা নিজৰ মাতৃ-গৰ্ভক কলংকিত কৰিবলৈ? মৃত্যু অমৰ জানিও সভ্যতাৰ ভেটি ভাঙি কিহৰ অৰিয়াঅৰি? জীৱ শ্ৰেষ্ঠ মানুহৰ প্ৰমূল্যবোধ ক’ত হেৰাল?\nএইবোৰ প্ৰশ্নৰ উত্তৰ বিচাৰি প্ৰশ্নবোৰ আকাশলৈ নিক্ষেপ কৰিছিল যদিও এতিয়াও উত্তৰ পোৱা নাই৷ সি জানে এইবোৰ প্ৰশ্নৰ উত্তৰ ঈশ্বৰৰ হাততো নাই ৷\nকিছু সময় পিছতে দুয়ো গন্তব্য স্থানত উপস্থিত হ’লগৈ৷ বেলিটিয়ে ভুমুকি মাৰিলে৷চৌদিশ কিছু ফৰকাল হৈছে৷ বাইকৰ পৰাই দেখা পালে বাটৰ কাষতে কিছু মানুহৰ ভীৰ৷ বাইকখন ৰখাই দুয়ো ভিৰ ফালি আগবাঢ়ি গ’ল৷ হঠাৎ স্তব্ধ হ’ল বুলেনৰ খোজ৷ সন্মুখত পৰি আছে কেছুৱাৰে সৈতে এগৰাকী মহিলাৰ নিথৰ শৱদেহ, কিছু আতৰত জাৰ্মানী বনবোৰৰ মাজত ১৩-১৪ বছৰীয়া কিশোৰী এগৰাকীৰ নিৰ্জীৱ দেহ৷ ধকধকীয়া বগা মুখত দাতৰ আচোৰ, ওঁঠৰ কোণেৰে গোটমৰা তেজৰ নৈ৷ চুলিবোৰ বিশৃঙ্খল ধানখেৰৰ দৰে হৈ আছে৷ উদং দেহটি কোনোবাই ওৰনিৰে ঢাকি দিছে৷ ছোৱালীজলীলৈ চাই এনে লাগে যেন নিস্পাপ দুচকুলৈ নিদ্ৰা নামি আহিছে আৰু কিছুসময় পিছতে তাই সাৰ পাব৷ বুলেনে আগবাঢ়ি গৈ ছোৱালীজনীৰ কাষতে হাঠু কাঢ়ি বহি কপালত হাত থৈ জগাবলৈ চেষ্টা কৰিলে৷ বুলেনৰ দুচকুৰে চকুলো বৈ আহিল৷ কোনো আপোনজনেহে এনেকৈ আবেগেৰে কাৰোবাক জগাবলৈ চেষ্টা কৰে৷ এই ছোৱালীজনীও বাৰু তাৰ আপোন নে?\nপৰিস্থিতি চাই প্ৰদীপে আগবাঢ়ি গৈ বুলেনৰ গাত হেচুকি দি কলে-\n‘ কি হ’ল তোৰ? আমি সাংবাদিক, ইমান ভাবুক হ’লে নহব৷ ৰিপোৰ্ট কৰ৷’\n‘ আহ! প্ৰদীপ, আমি সাংবাদিকবোৰ মানুহ নহয় নেকি? চাচোন এই নিস্পাপ ছোৱালীজনী আৰু মাকৰ কোলাত সৰু শিশুটিলৈ৷ ইয়াক লৈ কি ৰিপোৰ্ট কৰিম? এই ৰিপোৰ্ট কৰা মানে পাষণ্ডবোৰে চাই বুকু ফুলাই হাঁহিব৷ কিছুমানে অলপ দূখ কৰিব, চচিয়েল মিডিয়াত আপলোড কৰিব, কোনে কিমান লাইক কমেন্ট পাব চাব , দুখ প্ৰকাশ কৰিব তাৰ পিছত সকলো পাহৰি যাব৷ ভূক্তভোগীয়ে দিনৰ পিছত দিন থানা, আদালতত অহাযোৱা কৰিব নিজৰ সৰ্বোচ্চ হেৰুৱাই৷ কিন্তু কি হ’ব? সিহঁতক ন্যায় কোনেও নিদিয়ে৷ তাৰোপৰি আইন প্ৰনেতা, আইনৰ ৰক্ষক সকলেই যেতিয়া অপৰাধীৰ সো হাত তেতিয়া দূৰ্ভগীয়াই কেনেকৈ ন্যায় পাব৷ যিদিনা আইন প্ৰনেতাসকল, ন্যায়পালিকা সকল নিৰপেক্ষ হৈ ন্যায়ৰ পক্ষ লৈ ৰায় দিব সেইদিনাই মই গৰ্বৰে চিঞৰিম-‘ সাম্প্ৰদায়িকতা, অসহিগষ্ণুতা, দৰিদ্ৰতাই কোঙা কৰা ভাৰতবৰ্ষই আজি ন্যায়ৰ পক্ষ লৈ অগ্ৰগতিৰ দিশে খোজ দিছে৷’ সেইদিনা মই সকলোতকৈ সুখি ব্যক্তি হ’ম৷ তোৰ ভাল নালাগিবনে ন্যায় পোৱা পোৱা মানুহৰ মুখৰ মিঠা হাঁহি কেমেৰাত ধৰি ৰাখিবলৈ?\n:বুজি পাওঁ তোৰ ভাৱনা কিন্তু আমাৰ কৰ্ম আৰু কৰ্তব্যৰ কথা পাহৰি গ’লে নহব৷ আমাৰ কাম আমি কৰি যাব লাগিব৷……..’ – প্ৰদীপৰ বুজনিত বুলেন চকুৰ পানী মচি প্ৰত্যক্ষ দৰ্শী আৰু আত্মীয় সকলৰ লগত ঘটনাৰ সবিশেষ জানিবলৈ চেষ্টা কৰিলে৷\nতাৰ পিছত কেমেৰাৰ সন্মুখত থিয় দিলে- ‘ যোৱা কেইমাহমানৰ পৰা বি.টি.এডিত হত্যা, হিংসা, বলাৎকাৰ নিচিনা বৰ্বৰ কাৰ্য ঘটি যোৱা আমি অৱগত৷ অলপ সুস্থিৰ হৈছে যদিও ঠায়ে ঠায়ে এনেকুৱা হত্যা, হিংসা চলিয়ে আছে৷ জাতি,ধৰ্মৰ নামত কলঙ্ক কিছুমানে ধৰ্মৰ আৰ লৈ , জাতিৰ আৰ লৈ এনে জঘন্য অপৰাধ সংঘটিত কৰি আছে...............৷\nৰিপোৰ্ট কৰি থকা সময়তেই পুলিচ আৰু এমবুলেঞ্চ আহি হাজিৰ হ’ল৷ পুলিচৰ লগত কথা পাতি শৱদেহ কেইটা পষ্টমৰ্টেমৰ বাবে গাড়ীত তুলি দি বাইকখন লৈ উভতিল আকৌ সেই লিঙলিঙিয়া পথেৰে৷ এনেতে মুখত কলা কাপোৰ পিন্ধা কিছু দুৰ্বৃত্তই লাখুটিৰে সিহঁতক আক্ৰমন কৰিলে৷ কথমপি প্ৰাণলৈ পলায়ন কৰিলে যদিও কেমেৰাৰ অলপ ক্ষতি হ’ল আৰু সিহঁতো হাত ভৰিত কিছু আঘাতপ্ৰাপ্ত হ’ল৷ যদিও বাইক নৰখাই পূৰ্ণ গতিত উভতিলে৷ ৰুমত সোমাইয়ে বুলেনে গাৰুত মুখ গুজি বিচনাত বাগৰিল৷ প্ৰদীপে চাৰ্ট খুলি থৈ হাত মুখ ধুই ল’লে৷ ৰুমত থকা ক’ল আৰু বিস্কুট উলিয়াই নিজে খাই খাই বুলেনক মাতিলে-\n:ঐ কি হ’ল তোৰ? বেয়াকৈ লাগিছে নেকি?\n: নাই,এনেই ভাল লগা নাই৷ ছ্যাল্যা, এইটো জীৱনৰ প্ৰতি ধিক৷\n: ঠিকেই কৈছ তই, ছ্যাল্যা দুটকাৰ চাকৰি, কাম ভয়ানক৷ ভালকৈ জীয়াই থকাৰো নচিব নাই, মৃত্যুয়ো নাই৷ – কিছুসময় দুয়ো মৌন হৈ ৰ’ল৷ কোনেও কাকো একো নকলে৷ মাথোঁ চঞ্চল বতাহজাকে কিছুপৰ নৃত্য কৰি থাকিল৷ কিছুপৰ নিৰৱে থকাৰ পিছত প্ৰদীপে আকৌ কলে-\n‘ বাদ দে এইবোৰ ইমশ্যনাল৷ৰাতিপুৱাৰ পৰা একো খোৱা নাই, মুখ ধুই এইবোৰে খাই ল৷ মোৰ ভোক লাগিছে৷ দুটামান খাই দিছোঁ, গোটেই খাই দিম কিন্তু৷\n: খা, মই নাখাও৷\n:যা , তোৰ আজি আকৌ কি হ’ল৷ মনটো ইমান গধুৰ কৰিছ যে৷ আগতেও দেখোন এনে কাণ্ডৰ মুখামুখি হৈছো৷ তেতিয়াতো এনেকৈ থকা নাই ৷ আজি কি হ’ল?\n‘ একো হোৱা নাই, মোক অলপ অকলে থাকিব দে৷\nপ্ৰদীপ একো নকৈ ভাত ৰন্ধাৰ উদ্দেশ্যে ভিতৰৰ সৰু কোঠালৈ সোমাই গ’ল৷ বুলেনে গাৰুত মাজত মুখ গুজিয়েই শুই তেনেকৈয়ে পৰি থাকিল৷ সি ক’ব নোৱাৰাকৈয়ে অতীতৰ মাজত হেৰাই গ’ল৷\n‘ মানুহে মানুহৰ বাবে………..’ কালজয়ী গীতৰ ৰিংটোনটো বাজি উঠিল৷ গীতটো বুলেনৰ বৰ প্ৰিয়৷ মোবাইল কিনাৰে পৰা মোবাইলৰ ৰিংটোন এইটোৱেই ৰাখিছে৷ ৰূপেন নামৰ চিনাকী ল’ৰা এজনে বুলেনক জৰুৰী মাতিলে ছৈবাড়ি বাগানলৈ৷ বাগানখন বুলেনৰ ঘৰৰ পৰা ৪-৫ কিল.মি.৷ বুলেন মাজে মাজে বাগানলৈ গৈ থাকে বাবে তাক বহুতেই চিনি পায়৷ বুলেন ঘড়ীলৈ চালে ৰাতি দহ বাজিছে৷ ঘৰৰ পৰা কমেও ২০ মিনিট বাইখনেৰে যাব লাগিব৷ বুলেন প্ৰতিদিন কাকতৰ সাংবাদিক৷ তাৰোপৰি জৰুৰী মাতিছে যোৱাটো দায়িত্বৰ লগতে কৰ্তব্য৷ বুলেন ৰাতিৰ অন্ধকাৰৰ বুকু ভেদি নিজৰ কেমেৰা আৰু বাপোতিসাহোন বাইকখন লৈ গ’ল৷ গৈ পোৱাৰ লগে লগে তাক কল কৰা লৰাজন ৰূপেন ফোপাই ফোপাই আগবাঢ়ি আহিল৷\n: দাদা, সোনকালে আহক, সোনকালে …, সিহঁতে মাৰিলে …. ৷ ৰূপেন অস্থিৰ হৈ কি কৈ আছে বুলেনে একো ধৰিব নোৱাৰিলে৷ ইতিমধ্যে পুলিচো আহি পালে৷ সিহঁতে একেলগে আগবাঢ়ি গ’ল৷ ল’ৰাজন এক প্ৰকাৰ দৌৰিয়েই গ’ল৷ কিছু দূৰৈৰ পৰাই হুলুস্থুল শুনা গ’ল৷ ধৰ, মাৰ ডাইনীক, ডাইনীক মাৰি পেলা৷ পুলিচৰ অহা খৱৰ পাই মানুবোৰ কোনে কেনি দৌৰি পলাল তাৰ ঠিক নাই৷\nজোনৰ পোহৰত বুলেনে লক্ষ্য কৰিলে গছএজপাত বান্ধি থোৱা আছে এজনী ষোড়শী গাভৰু আৰু এজনী বৃদ্ধা৷ পুলিছে মানুহবোৰৰ সন্ধান কৰাত লাগিল৷ বুলেনে আগবাঢ়ি গৈ বৃদ্ধাজনীক খুলিব ধৰি ৰক্তাক্ত অৱশ শৰীৰৰটো চুই বুজিলে বৃদ্ধা গৰাকী আৰু নাই৷ কাষতে ছোৱালীজনী প্ৰায় মূমূৰ্ষ অৱস্থাত কেকাই কেকাই বাৰ বাৰ কৈ আছে- ‘আমাক নামাৰবি বাপু, আমি ডাইনী নহয়…..৷’ সি হাত ভৰি খুলি দি তাইক অভয় প্ৰদান কৰিলে৷ ছোৱালীজনীয়ে ভয়তে বুলেনক সাৱটি ধৰিলে৷ প্ৰথমবাৰৰ বাবে তাৰ বুকুত এজনী গাভৰুৰ বুকুৰ উত্তাপ৷ সেই উষ্ম উত্তাপৰ মিঠা শিহৰণত তাৰ বুকু কপি উঠিল৷ বুলেনে অনুভৱ কৰিলে ছোৱালীজনীয়ে গা এৰা দিছে অৰ্থাৎ ইতিমধ্যে বেহুশ হৈছে৷ থিয়কৈ ৰাখিব নোৱাৰি আলফুলে তাইৰ মূৰটো কোলালৈ আনি বহি পৰিল৷ বুলেনে জোনৰ পোহৰত তাইৰ মুখলৈ এবাৰ চালে৷ আজলি মৰমীয়াল মুখখন৷ বগা নহলেও মিঠা শ্যাম বৰণীয়া চেহেৰাত অপূৰ্ব মাধুৰ্য্য ভৰি আছে৷ ধেনুভেৰীয়া চকু৷ কপি থকা ৰঙা ওঁঠ৷ বুলেনে কব নোৱাৰাকৈয়ে চাই ৰ’ল বহুপৰ৷ ৰূপেনে কাষলৈ আহি মাত দিয়াতহে তৎ ঘূৰাই পালে৷ বুলেনে ৰুপেনক পানী আনিবলৈ কৈ আউল বাউল হৈ থকা চুলিবোৰ আলফুলে ঠিক কৰি দিলে৷ কপালৰ তেজবোৰ মুচি দিলে৷ বুলেনে নিজকে নতুন ৰূপত উদ্ধাৰ কৰিলে৷ তাৰ এনে লাগিল তাইক বুকুৰ মাজত লৈ নতুন জীৱন দিব৷ ভাবি থাকোতেই ৰূপেন পানী লৈ আহি পালেহি ৷ পানী গালে মুখে চটিয়াই দিয়াতহে তাই চেতনা ঘূৰাই পালে৷ জ্ঞান ঘূৰাই পোৱাৰ পিছতেই তাই মাকক বিচাৰিলে৷ পুলিছে মাকক মৃত ঘোষনা কৰা শুনি কান্দোনত ভাগি পৰিল৷ বুলেনে তাইক মৰমতে লাহে লাহে বুজনি দিয়াত অলপ শান্ত হ’ল৷ পুলিচে ঘটনাৰ বিষয়ে জানিব বিচৰাত লাহে লাহে তাই সকলো ঘটনা বিবৰি ক’লে-‘ ইহঁতে মিছাই আমাক ডাইনী সজাইছে৷ আচলতে ইহঁতৰ বহুদিন ধৰি মোৰ ওপৰত নজৰ আছিল আৰু ইহঁতকেইটাৰ আমাৰ ঘৰৰ মাটি-ভেটি প্ৰতিয়ো লোভ আছিল৷ মোক পাবলৈ ইহঁতে বহুবাৰ চেষ্টা কৰিও বিফল হৈছে, ইহঁতৰ স্বাৰ্থ সিদ্ধ নোহোৱাত চক্ৰন্ত কৰি গাঁওৰ ল’ৰা ছোৱালীৰ বেমাৰৰ সুযোগ লৈ ওজাৰ সহায়ত ৰাইজক পতিয়ন নিয়ালে আমি ডাইনি বুলি… ৷ ইহঁতৰ মতে –আমাৰ বাবেহে বোলে গাৱৰ লৰা ছোৱালীবোৰ বেমাৰ আজাৰত ভুগিছে৷\n:তোমাৰ নাম কি?-বুলেনে তাইক সুধিলে৷\n:‘ৰূপা’-তাই চমুকৈ উত্তৰ দিলে৷\n:বাহ! কি ধুনীয়া নাম, ৰূপৰ দৰেই ধুনীয়া ৰূপাজনী৷-সি মনে মনে ভুৰ ভুৰাই কলে৷\nইমানদিনে বুলেনে লগতেই ব্যস্ত আছিল৷ তাইৰ খোৱা বোৱাৰ পৰা পিন্ধা উৰালৈকে সমস্ত বিষয়ত সিয়ে ধ্যান ৰাখিব লগা হৈছিল৷অৱশেষত বুলেনে সিদ্ধান্তক ললে মাকৰ লগত আলোচনা কৰি ৰূপাক সিহঁতৰ ঘৰত লৈ আহিব৷মাকৰ লগত নিজৰ জীয়ৰীৰ দৰেই থাকিব পাৰিব ৷ সিদ্ধান্তমৰ্মেই প্ৰথমে মাকৰ লগত আলোচনা কৰি ৰুপাক আনিবলৈ বাগানলৈ গ’ল৷\nবাগানত গৈ বুলেনৰ চকু থৰ লাগিল৷ ৰূপাৰ বিয়া দেখি৷ ৰূপাই ৰভাৰ তলৰ পৰাই তালৈ চাই ৰ’ল৷ তাইৰ চকুত কৃতজ্ঞতা নে কি বুলেনে ধৰিব নোৱাৰিলে৷ বুলেন ৰভাৰ ওচৰ চাপি যোৱাত এজনে জনালে ৰূপেনে বাগানৰ মুৰব্বী সকলোক বুজাই দুয়োৰে বিয়াৰ বাবে মান্তি কৰাইছে৷ ৰূপায়ো মত দিছে৷‘ ভালেই হৈছে, অন্তত ৰূপাৰ ওপৰত ছায়া হ’ল তাইক ৰক্ষা কৰিবলৈ৷’ বুলেনে নিজৰ মনক বুজনি দি তাৰ পৰা ঘূৰি আহিল৷\nদিন বাগৰিল, সময় পাৰ হ’ল ৷ বুলেনো ব্যস্ত হৈ পৰিল নিজৰ কামত৷ আগৰ দৰে আৰু যোৱা নহয় বাগিছালৈ৷ ১ বছৰৰ ভিতৰত মাত্ৰ এবাৰ গৈছিল৷ বাগিছাত দৌল আৰম্ভ হৈছে৷ গছ পাতে , ঘৰে বাহিৰে হোলিৰ আনন্দ৷ দিনত হোলিৰ ৰঙেৰে সকলোৱে ৰাঙলি হ’ব আৰু ৰাতি বাগিচাৰ খোলা মাঠত আৰম্ভ হ’ব দৌল যাত্ৰাৰ লগত সংগতি ৰখি ঝুমুৰ গান, গানৰ তালে তালে নাচনীৰ নৃত্য৷ লগতে ৰাধাকৃষ্ণৰ বিৰহৰ গীত৷ এই সময়ত বাগান বৰ আনন্দমুখৰ পৰিৱেশ সৃষ্টি হয়৷ হোলিৰ সময়ৰ দৰে বৈচাগী মেলাতো ঝুমুৰৰ তালে তালে নাচি উঠে বাগান৷ বুলেনে প্ৰত্যেকবাৰে যায় এই মেলালৈ৷ এইবাৰো বুলেন মন মেলিলে বাগানলৈ৷ এবাৰ ৰূপেনক ফোন কৰি লোৱা ভাল হ’ব ভাবি মোবাইলত ৰূপেনৰ নম্বৰ উলিয়াই ডাইল কৰিলে৷ সিফালৰ পৰা ভাহি আহিল ৰূপাৰ কন্ঠ৷ খৱৰ সুধাত তাইৰ মাত থোকাথুকি হৈ পৰিল৷ বুলেন কিছু আচৰিত হ’ল৷ ৰূপেনৰ কথা সুধাত তাই হুকহুকাই কান্দি দিলে৷ কান্দোনৰ মাজতে কোৱা কথাবোৰ তাৰ ভৰিৰ তলত মাটি স্খলন হোৱা যেন পালে৷ মনত হোলীৰ ঝুমুৰ গান, নৃত্যৰ উৎসৱ পলকতে তাণ্ডৱ নৃত্যলৈ পৰিবৰ্তন হ’ল৷\nমদ আৰু নিচাৰ টেবলেটবোৰ যে কৈনেকৈ যুৱ সমাজক গ্ৰাস কৰি আছে এই মূহুৰ্তত ৰূপাৰ বাহিৰে কোনেও উপলব্ধি কৰিব নোৱাৰিব৷ কি প্ৰয়োজন আছিল সেইবোৰ খোৱাৰ? নতুন সংসাৰ এখন আৰম্ভ কৰিছিলহে মাত্ৰ৷ ৰূপেন মাজে সময়ে নিচাসজ কৰিছিল সেয়া বুলেন জানে৷ কাৰণ বাগানৰ প্ৰায়ভাগ যুৱকে নিচা কৰে৷ বাদ দিবলৈ বহুবাৰ বুজাইছিল৷ হ’ব বুলি কথা দিও এনেকৈ সীমা চেৰাই যাব বুলি কল্পনাও কৰা নাছিল৷\nৰাতি ৯ টা বজাত যাবলৈ প্ৰগ্ৰাম কৰি থৈছিল কিন্তু ৰূপাৰ লগত কথা পাতি তেতিয়াই যাবলৈ ওলাল৷তেতিয়া সন্ধিয়া সাত মান বাজিছে, লগত বন্ধু এজনক লৈ গ’ল৷\nবাগানৰ সন্মুখৰ পৰাই সিহঁতে ঝুমুৰ গীতৰ সুৰ শুনা পালে৷ তেওঁলোক আগবাঢ়ি গ’ল৷ বাগানৰ বস্তি একেবাৰে উদং৷ সকলোৱে উৎসৱৰ মাঠত যোগ দিছে৷ সিহঁতেও মাঠলৈ খোজ বঢ়ালে৷ হঠাৎ বুলেনৰ খোজ ৰৈ গ’ল৷ ‘ ৰূপাই এমাহ আগতে গাত মেৰিয়াই লোৱা বগা সাজযোৰেৰে গৈছে নে মাঠলৈ?’ বুলেনে মনতে ভাবিলে৷ বুলেনৰ খোজ অজানিতে ৰূপাৰ জুপুৰিৰ দিশে গ’ল৷ হঠাৎ দূৰৈৰ পৰাই ৰূপাৰ চিঞৰ শুনা গ’ল৷ এইবাৰ দুয়ো দৌৰি গ’ল৷ কিবা অঘটনৰ শংকা কৰি লগৰজনে মবাইলৰ কেমেৰা অন কৰি ললে৷ বুলেন দৌৰি গৈ জুপুৰীৰ দুৱাৰখন ভাঙি ভিতৰত সোমাই গ’ল৷ বুলেনৰ উগ্ৰমূৰ্ত্তি দেখি পাষণ্ডবোৰে পলাবলৈ ধৰিলে৷ বুলেন চকু কান বন্ধ কৰি নিজৰ চাৰ্ট টানি খুলি ৰূপাক ঢাকি দিলে৷ ৰূপা মূমূৰ্ষ প্ৰায় অৱস্থা৷ ৰূপাৰ বান্ধি থোৱা হাতদুখন খুলি দিলে৷ মুখৰ সোপা খুলি দিয়াৰ লগে লগে গেঙাই থকা শব্দবোৰ উচ্ছ স্বৰে কান্দোনত পৰিৱৰ্তন হ’ল ৷ নাৰীৰ সৰ্বোচ্চ হেৰুৱা এই কান্দোনে বাগানৰ গছপাতবোৰ কপি উঠিল৷ ৰূপাই নিজৰ কাপোৰ মাটিৰ পৰা উঠাই নিজকে মেৰিয়াই পাগলীৰ দৰে ভয়ত পিছুৱাই গ’ল৷ বুলেনে বন্ধুজনক পুলিচক ফোন কৰিব কলে৷ ফোন নলগাত বুলেন বাহিৰলৈ গৈ বন্ধুজনক থানালৈ পঠিয়াই দিলে৷ ক্ষন্তেকৰ ভিতৰতে ৰূপাই কেৰাচিনৰ টেমা হাতত লৈ নিজৰ গাত ঠালিবলৈ লৈছে৷ বুলেনে ভিতৰত সোমায়ে এনে পৰিস্থতি চাই একে জাপে গৈ কেৰাচিনৰ টেমা হাতৰ পৰা কাঢ়ি লৈ দলিয়াই পেলাই দি জোৰকৈ এটা চৰ সোধালে৷ তাই প্ৰতি উত্তৰত একো কোৱাৰ আগতেই বুলেনে তাইক মৰমতে দুবাহুৰ মাজত আকৱালি ললে৷\n‘ মোক নুচোব, মোক নুচোব, এৰি দিয়ক……’ ৰূপাই জোৰ কৰিলে এৰি দিবলৈ ৷ বুলেনে তাইক আৰু যোৰকৈ বুকুৰ মাজত গুজি ললে৷ তাইৰ অৱস্থা দেখি বুলেনৰ চুকুৰে চকুলো বৈ আহিল৷ তাইক কি বুজনি দিব ভাবি নাপাই মাথোঁ কলে\n‘ কি কৰিছা এইবোৰ, নিজকে হত্যা কৰা মহাপাপ৷’\n‘ বাবু ক’ত দেখিলে মই জীয়াই আছু? দেখা নাই মোক হত্যা কৰিলে সিহঁতে, হত্যা কৰিলে..৷ আপোনালোকেও আতৰি যাওক , মই এই চুৱা দেহটি জ্বলাই দিম৷’\nকৈ তাইৰ সৰ্ব শক্তিৰে বিলেনৰ বাহু বন্ধনৰ পৰা মুক্ত হ’ল৷ তাই আকৌ চেষ্টা কৰিলে কিন্তু বুলেনৰ খং চাই খুটা এটাত আউজি বহি হুকহুকাই কান্দিবলৈ ধৰিলে৷ বুলেনে তাইক কান্দিবলৈ বাধা নিদিলে৷ সিওঁ অলপ দূৰত বহি ৰ’ল৷ ইতিমধ্যে পুলিচ আহি হাজিৰ হ’ল৷ ৰূপাৰ জবান বন্দী আৰু মবাইলৰ ভিডিও টি তথ্য হিচাপে লৈ বাগানত তন্নকৈ পাশণ্ডকেইটাক বিচৰাত লাগিল৷ দুজনক পালে বাকী তিনিজন পলাই সাৰিল৷ পুলিচৰ লগত বুলেনৰ বন্ধুজনেও গ’ল৷ বাগানৰ মানুহ কেইজন আহিছিল সিহঁতেও গ’লগৈ৷ বুলেনে তাইক অকলে এৰি যাব নোৱাৰিলে৷ মাত্ৰ বুলেন ৰ’ল ৰূপাৰ কাষত৷ ৰূপা তেতিয়াও আঠুত মুৰগুজি উচপি আছে৷ কিন্তু কান্দোনৰো শক্তিকন নাই৷ তাই বৰ ক্লান্ত৷ এনেকৈ কান্দি থাকিলে হয়তো অচেতন হ’ব ভাবি বুলেন কোঠাৰ ভিতৰত চকু ঘুৰাই দেখিলে পানীৰ কলহ৷ এগিলাচ পানী ঢালি আনি তাইক যোৰ কৰি এঢোক খুৱাই দিলে৷ তাইক বহুত সময় বুজালে৷ বুজনি মানি কিছু শান্ত হ’ল৷ তাইক শুই থাকিবলৈ জোৰ কৰিলে যদিও বেৰৰ খুটাত আউজি বহি ৰ’ল৷ বুলেন গৈ আগৰ ঠাইতে বহি ৰ’ল৷ ৰাতি ১ টা বাজিছে৷ বাহিৰত মাইকত বাজি আছে ঝুমুৰ গান৷ কোঠাত দুয়োৰে উশাহ নিহাসৰ বাহিৰে কোনো শব্দ নাই৷দুয়ো নিশব্দ৷ ৰূপাৰ বুকুৰ পৰা চকুৰে বৈ অহা নৈখনো নিশব্দভাবেই বৈ গৈছে৷ বুলেনে ৰূপালৈ চালে৷ মাটিৰ চাকিৰ পোহৰত নৈখন তিৰবিৰাই আছে৷ গালে মুখে চুলিবোৰ আউল লাগি আছে, চকু বন্ধ যদিও পানীয়ে সজাৱ কৰি ৰাখিছে৷ ৰূপা এটি সম্পূৰ্ণ বিষাদৰ কবিতা৷ যাক বুকুত লৈ আওৰাবলৈ মন গ’ল৷ নিষ্ঠুৰ মানুহৰ পৰা বহু দূৰত কোনো নিৰ্জন ঠাইত৷ মনে মনে ভাবি বুলেন উঠি গৈ ৰূপাৰ কাষত বহিল৷ হাতেৰে আলফুলে চুলিবোৰ মুখৰ পৰা আতৰাই দিলে৷ ৰূপা চকু মেলি চালে৷ পৰস্পৰৰ চকুত চকু পৰিল৷ কোনেও কাকো একো কব নোৱাৰিলে৷ ৰূপাৰ চকুৰ পৰা চকুলো মচি দিব ধৰতেই বুলেনে বুজিলে তাইৰ দেহ জুইৰ দৰে তপত৷ এবাৰ কপালত হাত দি চালে৷ ৰূপাৰ অত্যান্ত জ্বৰ উঠিছে৷\n: ৰূপা তোৰ দেখোন বৰ জ্বৰ, বল এতিয়াই ডক্টৰৰ তাতে লৈ যাওঁ৷’\n: নালাগে বাবু, মোৰ একো নহয়৷ ঈশ্বৰে মোক ভল পালে ইমান সময়ে মোক উঠাই লৈ গ’লহেতেন৷ মই পাপী, মই পাপী….৷\n: চুপ থাক, ইয়াত তোৰ দোষ ক’ত? ইমান জ্বৰ উঠিছে এতিয়াই ডক্টৰৰ তাতে যাবই লাগিব৷\n: জোৰ নকৰিবা বাবু, মোৰ জীয়াই থকাৰ কোনো ইচ্ছা নাই৷ কি হ’ব জীয়াই থাকি, কাৰ বাবে জীয়াই থাকিম?\n: মোৰ বাবে…..৷ অজানিতে তাৰ মুখৰ পৰা ওলাই গ’ল৷ দুয়ো কিছুসময় মোন হৈ ৰ’ল৷ বুলেন তাইক উঠিবলৈ কি নিজে উঠিল৷\n: বাবু, তুমি কাষত থাকিলে মই ভাল হৈ যাম৷ মোৰ শপত মোক এই ৰাতিখন যাবলৈ যোৰ নকৰিবা৷\nশপত দিয়াত বুলেনে প্ৰতিবাদ কৰিব নোৱাৰিলে৷ কিছুসময় তাইলৈ অসহায় চাওনিৰে চাই ৰ’ল৷ বুলেন হাত এৰাই গৈ চৰিয়া এটাত পানী আনি তাৰ পকেটৰ পৰা ৰূমাল উলিয়াই তাইৰ কাষত বহি জ্বৰ পট্টি দিলে৷ ৰূপা প্ৰতিবাদ কৰিব খুজিলে৷\n‘চুপ, এটা কথাও শুনিব নোখোজো৷ মোৰ চকুৰ ফালে চোৱা৷’\nৰূপাৰ সাহস নহল তালৈ চাবলৈ৷ বুলেনে তাইৰ মুখত ধৰি তালৈ চাবলৈ বাধ্য কৰালে৷ দুটি সাগৰ মিলি মহাসাগৰ হ’ল৷ তাইৰ চকুৰে আৰু তীব্ৰ গতিত নৈ ববলৈ ধৰিলে৷ বুলেন তাইক সজোৰে বুকুত গুজি ললে৷ অৱশেষত এটি কেচুৱাৰ দৰে লেতু সেতু হৈ তাৰ বুকুত নিজকে এৰি দিলে৷ বুলেনে খুটাত আউজি ৰূপাক নিজৰ বুকুতে শুৱাই টোপোনি অনিবলৈ চেষ্টা কৰি থাকিল৷ ৰূপাই জ্বৰৰ প্ৰকোপত আবোল তাবোল বকি গ’ল৷ ‘ বাবু, মই সৰু মানুহ, সৰু জাতৰ৷ বাউনা হৈ চন্দ্ৰলৈ হাত মেলিব নাপায়৷ মই জানো বাবে হাত মেলা নাই কেতিয়াও৷ মই সৰু জাতৰৰ…. তাইৰ এই কথাষাৰ বুলেনৰ বুকু ভেদি গ’ল৷ সি বুজি পালে বিয়াৰ দিনা তাইৰ চকুৰ ভাষাত কি আছিল৷ তাৰ নিজকে অপৰাধী লাগিল৷ কিয় সি বুজি নাপালে এগৰাকী নাৰীৰ হৃদয়ৰ কথা৷ ‘ মোক ক্ষমা কৰি দে ৰূপা, মোক ক্ষমা কৰি দে , মই তোৰ মনৰ কথা জনা নাছিলোঁ৷ বুলেন পাগলৰ দৰে ৰূপাৰ কপালত , মুৰত চুমাৰে মৰম কৰিব ধৰিলে৷ ৰূপাই সৰু ছোৱালীৰ দৰে বুলেনৰ বুকুত আবোল তাবোল কৈ থাকিল৷ পিছৰাতি ৰূপা শান্ত হ’ল৷ ৰূপা টোপনী গ’ল৷ বুলেনো তাইক বুকুত লৈয়ে কেতিয়া দুচকু জাপ খালে ক’ব নোৱাৰিলে৷ বাহিৰত বাজি ৰ’ল ৰাধাকৃষ্ণৰ বিৰহৰ গীত৷\n: ঐ উঠ, ভাত খাও আহ৷ মোৰ বৰ ভোক লাগিছে৷’\nপ্ৰদীপৰ মাতত বুলেন উচপ খাই উঠিল৷ ভৰা বুকুখনত হাত ফুৰাই চালে৷ বুকুখন একেবাৰে ৰিক্ত৷ কালৰ গতিত মাথোঁ এমুঠি স্মৃতি আৰু সেই সজীৱ স্পন্দনৰ উমাল অনুভূতি এতিয়াও সজিৱ হৈ আছে৷\nআত্মাৰ উচুপনি Reviewed by Begum Asma on May 02, 2019 Rating: 5


মণিপুৰত অসম ৰাইফলছৰ বিৰুদ্ধে আক্ৰমণত চীনা সেনাৰ ভূমিকা সন্দেহজনক...– News18 assam\nManipur Attack: অসম ৰাইফলছৰ ওপৰত হোৱা সন্ত্ৰাসবাদী আক্ৰমণত আছে নেকি চীনা সৈন্যৰ ভূমিকা ? উত্তৰ-পূবৰ উগ্ৰপন্থীৰ সৈতে কি সম্পৰ্ক চীনা পন্থী সংগঠনৰ ?\nসেনাজোৱান আৰু বিষয়াসকলে আক্ৰমণৰ শ্বহীদসকলক শেষ শ্ৰদ্ধা নিবেদন কৰে। (ফটো- PTI)\nমণিপুৰ (Manipur)ত যোৱা সপ্তাহত সংঘটিত আক্ৰমণ (Terrorist Ambush)ৰ ওপৰত চীনা সেনাৰ (Chinese Army) ভূমিকা সন্দেহৰ আৱৰ্তত আছে। নিউজ১৮ য়ে চোৰাংচোৱা সুত্ৰৰ জৰিয়তে ইয়াৰ বিষয়ে জানিব পাৰিছে। এই আক্ৰমণত অসম ৰাইফলছৰ (Assam Rifles) এজন কৰ্ণেল, তেওঁৰ পত্নী আৰু পুত্ৰকে ধৰি আন চাৰিজন জোৱান নিহত হয়।\nLast Updated : November 16, 2021, 23:54 IST\nমণিপুৰ (Manipur)ত যোৱা সপ্তাহত সংঘটিত আক্ৰমণ (Terrorist Ambush)ৰ ওপৰত চীনা সেনাৰ (Chinese Army) ভূমিকা সন্দেহৰ আৱৰ্তত আছে। নিউজ১৮ য়ে চোৰাংচোৱা সুত্ৰৰ জৰিয়তে ইয়াৰ বিষয়ে জানিব পাৰিছে। এই আক্ৰমণত অসম ৰাইফলছৰ (Assam Rifles) এজন কৰ্ণেল, তেওঁৰ পত্নী আৰু পুত্ৰকে ধৰি আন চাৰিজন জোৱান নিহত হয়। দুটা সন্ত্ৰাসবাদী গোটে এই আক্ৰমণৰ দায়িত্ব স্বীকাৰ কৰিছে। এই সন্ত্ৰাসবাদী গোটবোৰৰ নাম হৈছে পিপলছ লিবাৰেচন আৰ্মি (PLA) আৰু মণিপুৰ নাগা পিপলছ ফ্ৰণ্ট (MNPF)।\nশীৰ্ষ চোৰাংচোৱা সুত্ৰই কৈছে যে এইটো সন্দেহ কৰা হৈছে যে পিএলএ সন্ত্ৰাসবাদীসকলক ম্যানমাৰত চীনা সেনাই প্ৰশিক্ষণ দিছে। ইয়াৰ উপৰিও, চীনা সেনাই বিচ্ছিন্নতাবাদী সংগঠনটোক অস্ত্ৰ-শস্ত্ৰও প্ৰদান কৰিব পাৰে। চোৰাংচোৱা সংস্থাই মণিপুৰৰ সৈতে সীমান্তৰ ওচৰত এনে শিবিৰৰ ড্ৰোন ভিডিঅ' প্ৰস্তুত কৰিছে। চীনৰ জ্যেষ্ঠ সেনা বিষয়াসকলো শিবিৰত উপস্থিত থকাৰ সন্দেহ কৰা হৈছে।\nবেইজিঙে ভাৰতক ক্ষুব্ধ কৰিছে\nচোৰাংচোৱা সঁজুলিৰ বিষয়াসকলে কৈছে যে টাইৱান আৰু তিব্বতত চীন বিৰোধী লবীৰ সৈতে ভাৰতৰ সম্পৰ্কক লৈ বেইজিঙত অসন্তুষ্টি আছে। ইয়াৰ আগতে, অতীতত এনে তথ্য পোৱা গৈছে যে চীনে উত্তৰ-পূৰ্বাঞ্চলৰ বিচ্ছিন্নতাবাদী শক্তিক সমৰ্থন কৰে।\n'ম্যানমাৰৰ চীন পন্থী সংগঠনসমূহৰ সৈতে উত্তৰ-পূৰ্বাঞ্চলৰ উগ্ৰপন্থীৰ পোনপটীয়া সম্পৰ্ক আছে'\nএটা সুত্ৰই কৈছে যে উত্তৰ-পূৰ্বাঞ্চলৰ উগ্ৰপন্থীসকলৰ ম্যানমাৰৰ চীন পন্থী সংগঠনসমূহৰ সৈতে পোনপটীয়া সম্পৰ্ক আছে। ভাৰতৰ বিৰুদ্ধে উত্তৰ-পূৰ্বাঞ্চলৰ সংগঠনসমূহক সহায় কৰাটো ম্যানমাৰৰ সংগঠনবোৰৰ কাম। সুত্ৰই এইটোও কৈছে যে নিৰাপত্তা সংস্থাসমূহো চিন্তিত যে উত্তৰ-পূৰ্বাঞ্চলৰ উগ্ৰপন্থীসকলৰ ওচৰত ম্যানমাৰ সেনাৰ সমৰ্থন থাকিব পাৰে। সুত্ৰ অনুসৰি, ভাৰতে ম্যানমাৰক এনে গোটৰ বিষয়ে অৱগত কৰিছে আৰু কয় যে তেওঁলোকৰ বিৰুদ্ধে ব্যৱস্থা লোৱা উচিত।\nFirst published: November 16, 2021, 23:53 IST\nassam riflesChinese ArmyManipur ambushmyanmar


আহুকাল- জয়ন্ত কুমাৰ ডেকা – ফটাঢোল\nJuly 1, 2020 ভিন্নস্বাদ\t2 Comments\nআহুকাল- জয়ন্ত কুমাৰ ডেকা\nআড্ডা দিয়া বন্ধুৰ সংখ্যা তেতিয়া লাহে লাহে কমি আহিছিল৷ সকলো ব্যস্ত৷ দুই এজনে গাৰ্হস্থ্য জীৱনতো প্ৰৱেশ কৰিলে৷ মুঠতে লাহে লাহে সময়ৰ হাতোৰাত সকলো বন্দী৷\nব্যতিক্ৰম আছিল মাথো লগৰ ভাস্কৰ৷ মানে সময়ৰ অভাৱ নাছিল তাৰ৷ দিনত এটা ৰাজনৈতিক পাৰ্টিৰ অফিচত কিছু হলি-গলি আৰু আবেলি আড্ডা পইণ্টত অকলে হ’লেও এবাৰ পৰিদৰ্শন৷ কিন্তু ক’ব লাগিব মনটো তাৰ বহুত ডাঙৰ৷ লগৰ কাৰোবাৰ কিবা সমস্যা বুলি জানিলে প্ৰথম সহায়কজন সিয়ে হয়৷ অৱশ্যে সাধাৰণ সমস্যাবোৰত হে কিন্তু৷ আৰু বিনিময়ত কেতিয়াবা লাগে তাক দিনৰ জৰ্ডা পাণৰ খৰচটো৷ দিনটোত ছয়-সাতখনলৈ জৰ্ডা পাণ গ্ৰহণ কৰিব পৰা ক্ষমতা আছিল তাৰ৷\nআড্ডা পইণ্টত কেতিয়াবা আমাক লগ পালেই হ’ল, মুখত পাণ এখন চোবাই চোবাই তাৰ বৰ্তমানৰ অৱস্থাৰ লগতে ভৱিষ্যত পৰিকল্পনাবোৰ আমাৰ আগত শুনাই৷ মানে একেসময়তে তিনিজনীৰ লগত কেনেদৰে লিলি চলাই আছে আৰু ভৱিষ্যতে কিদৰে ৰাজনীতিত ভৰি দিব, এম.এল.এ. হ’ব ইত্যাদি ইত্যাদিবোৰ৷\nসেইদিনা আবেলি লগৰ ইমৰানে ফোন কৰিলে৷\n: ঐ ক’ত আছ তই? ভাস্কৰে তোক আৰু মোক উজানবজাৰলৈ মাতিছে৷ ইমিডিয়েট পোৱাকৈ৷\nস্বভাবিকভাৱে প্ৰশ্ন কৰিলোঁঁ৷\n: নাজানো বে৷ কিন্তু দুয়োকে সোনকালে বিবেকানন্দ কেন্দ্ৰৰ আগলৈ মাতিছে৷ কিবা প্ৰব্লেমত পৰিছে বোলে সি৷ যাওঁ ব’ল৷ সিও আমাক যথেষ্ট সহায় কৰে দেচোন৷\nবৰ বিশেষ নাভাবি গাড়ী ষ্টাৰ্ট দিলোঁঁ৷ দুয়ো মানে মই আৰু ইমৰান প্ৰায় একেলগেই উজানবজাৰ পালোঁঁ৷ ভাস্কৰ তাতে ৰৈ আছে৷\n: ও… কি হ’ল ক? আমাক মাতিলি যে?\nঅলপ ইতস্ততঃ কৰি সি লাহে লাহে ক’বলৈ আৰম্ভ কৰিলে,\n: এহ নক’বি আৰু, ডাঙৰ প্ৰব্লেম এটা হ’ল ৰে৷ ৰশ্মিক লৈ মানে পাৰ্কলৈ আহিছিলোঁঁ৷ এতিয়া মানে তাইৰ….\n: দে কৈ যা৷\nইমৰানে অলপ খঙেৰেই ক’লে৷\n: নহয় অ’ ….নাজানো তাইৰ গা তৎক্ষণাত বেয়া হ’লচোন৷ পাৰ্কৰ বেঞ্চত বহি আছে৷ ভালদৰে থিয় হ’বও পৰা নাই৷ সেয়েহে তহঁতক মাতিছোঁঁ৷ ব’লনা তাইক ৰূমত থৈ আহোঁগৈ৷ তাইৰ ৰূমমেট কেইজনীক ফোন কৰি ক’লোঁঁ৷ অকলে নিবলৈ ভাল নালাগে বাবেই তহঁতক মাতিলোঁঁ৷\n: ক’ত ৰূম তাইৰ?\n: ইয়াত, শিলপুখুৰীতে৷\nবেছি সময় নৰৈ তাইক পাৰ্কৰ পৰা উলিয়াই অ’টো এখন ভাড়া কৰি উঠালোঁঁ৷ ভাস্কৰো লগত বহিল৷\nমই আৰু ইমৰানো পিছে পিছে বাইকত শিলপুখুৰীলৈ আহিলোঁঁ৷ তাইক ৰূমত থৈ আহি তিনিও পথৰ দাঁতিতে কিছু সময় থিয় দিলোঁ৷\n: কি হ’ল নো তাইৰ? এনেকে যে তৎক্ষণাত গা বেয়া হ’ল?\nনীৰৱতা ভাগি ইমৰানেই আৰম্ভ কৰিলে৷ কওঁ-নকওঁ কৈ ভাস্কৰে মুখ খুলিলে,\n: আজি kiss day আছিল বুলি ক্ষণিকৰ মৌনতা৷ নাজানো ভাই…তাৰ পিছতে তাইৰ গা বেয়া হ’বলৈ ধৰিলেচোন!\nতীব্ৰ অস্বাভাবিক লাগিল কথাষাৰ৷ তথাপিও একো নকৈ মনে মনে ৰ’লোঁঁ৷ প্ৰায় একমিনিটৰ মৌনতাৰ অন্তত ইমৰান যেন আৰ্কিমিডিচ হৈ পৰিল আৰু ভাস্কৰৰ ওপৰত চিঞৰিবলৈ আৰম্ভ কৰিলে,\n: হাৰামী! দিনটো জৰ্ডা পাণ চোবাই থাকিবি৷ তাৰ পিছত ‘কিছ ডে’ উদযাপন কৰিবি? ছোৱালী বেহুঁচ নহৈ কি হ’ব! আজি এতিয়ালৈ কেইখন চোবালি কুকুৰ?\n« ফটাপ্ৰেম-দেৱজিত নাথ\nফটাপ্ৰেম- মৌচুমী গগৈ »\nহাঃ হাঃ ডেঞ্জাৰেই দেখোন! মজা লাগিল৷


xukhdukh.com March 13, 2014\nদল-মতৰ উৰ্ধত গ্ৰহণযোগ্য জননেতা ক'ত?\nঅনাগত লোকসভা নিৰ্বাচনৰ প্ৰাৰ্থীত্বক লৈ চলি থকা টনা-আজোৰাৰ যুঁজখনৰ মাজতে এটা প্ৰশ্ন প্ৰাসংগিক হৈ উঠিছে। সেয়া হৈছে অসমত আজিৰ তাৰিখত সঁচাই জনগণৰ অনুভৱক কাষৰে পৰা বুজি, কাষে কাষে থাকি সমস্যাবোৰৰ সমাধান কৰা জননেতা আছেনে, অন্তত ৰাজনীতিৰ পথাৰত। গণ সংগঠন আৰু স্থানীয় সমস্যাক লৈ অন্ততঃ বিগত পাঁচ বছৰ বা দশক ৰাইজৰ সৈতে একাত্ম হৈ বাটে পথে, গাঁৱে ভূঞে জনসচেতনতা বা আন্দোলনৰ পথেৰে জননেতা হৈ উঠা আছেনে কোনো প্ৰাৰ্থী! যাক ৰাইজে ধনে-জনে সহায় কৰি এইবাৰ নিৰ্বাচনত তুলিছে, যাক জাতি-জনগোষ্ঠী-বৰ্ণবাদৰ উৰ্ধত সৰ্বজন গৃহীত নেতাবুলি সকলো স্তৰৰ লোকে স্বীকৃতি প্ৰদান কৰিছে?\nতেনে প্ৰাৰ্থী বিচাৰি সঁচাই আজি হাবাথুৰি খাব লগা হৈছে। প্ৰশ্ন জাগিছে, এতিয়া ৰাজনীতিৰ অৰ্থ কি কেৱল মাত্ৰ নিৰ্বাচন! টকা সিকা ঘটি, টিকট পালেহে মানুহৰ মাজলৈ অহা কেৱল নিৰ্বাচন সৰ্বস্ব ৰাজনীতি বা ৰাজনৈতিক চিন্তা সমাজৰ বাবে সঁচাই কল্যাণকামী নে?\nকোনো এটা দলেই সৰ্ব-সন্মত ৰূপত আৰু সৰ্বজন গৃহীত ৰূপত ১৪জন প্ৰাৰ্থীৰ নামকে কিয় ঘোষণা কৰিব পৰা নাই। সেয়াও অতিকৈ চিন্তনীয় কথা। কোনো এজন নেতাৰ যদি আজি প্ৰাৰ্থীত্ব ঘোষণা হৈছে পাছদিনাই বৰবৰ হৰফেৰে সংবাদ শিৰোনামা লাভ কৰিছে দলৰ ভিতৰতে বিৰুদ্ধাচৰণ কৰা এজাক আন নেতাৰ মন্তব্যই। বা সংবাদ পত্ৰই তুলি ধৰিছে অবৈধ সম্পত্তিৰ পাহাৰক লৈ কেইবালানি প্ৰশ্ন! কাৰোবাৰ বিপক্ষে থকা হত্যাকাণ্ডৰ গোচৰ কোনোবাই খুঁচৰি আনিছে। কোনোৱে আকৌ তেওঁলোকৰ বিৰুদ্ধে তথ্য জনাৰ অধিকাৰ আইনেৰে প্ৰশ্ন তোলা কাৰোবাক জেললৈ পঠাইছে।\nএতিয়া পৰ্যন্ত নাম ঘোষণা হোৱা তালিকাৰ পৰা কোনো লোকৰে নামৰ বিপৰীতে বিগত কালচোৱাত তেখেতে চলিত সময়ৰ অৰ্থনৈতিক বা সামাজিক সমস্যাক লৈ গণ-আন্দোলন গঢ়ি তোলাৰ নজিৰ নোহোৱা কথাটোৱে, বতৰত দেখা দিবলৈ অহা এজাক নেতাৰহে পুনৰাগমনৰ ইংগিত বহন কৰিছে যেন অনুভৱ হৈছে। শাসনত থকা লোকেই হওক বা বিৰোধী দলৰেই হওক, মাত্ৰ নিৰ্বাচনৰ সময়তহে ৰাইজলৈ মনত পৰা নেতাৰ পৰা এতিয়া ৰাইজে অশান্তি অনুভৱ কৰিবলৈ লৈছে নেকি, অতিষ্ঠ হৈ উঠিছে নেকি? এইবোৰ প্ৰশ্নও ৰাইজে বিশ্লেষণ কৰাৰ প্ৰয়োজন আছে।\nআগৰ সাংসদ সকলৰ কাৰ্যকুশলতা আমি বিশ্লেষণ কৰা প্ৰয়োজন নাই, সংবাদ পত্ৰই ইতিমধ্যেই স্থানীয় উন্নয়ন পুঁজিৰ নামত খৰছ কৰিবলৈ দিয়া ধনৰো কেইবাকোটিকৈ ধন উভোতাই পঠোৱাৰ দুৰ্ভাগ্যজনক বাতৰি বৰবৰ হৰফৰে প্ৰকাশ কৰিছেই। সংসদত উপস্থিতি, অংশগ্ৰহণ আৰু সক্ৰিয় অংশগ্ৰহণৰো লজ্বাজনক স্থিতি ৱেব চাইটবোৰত উপলব্ধ হৈছেই। গতিকে তাৰেই ভিত্তিত পুৰণি সাংসদসকলক ৰাইজে নিশ্চয় সু-বিচাৰ কৰিব।\nনিজৰ দলৰ সাংগঠনিক ভিত্তি সৱল কৰাৰ বাবে কাম কৰাৰ ক্ষেত্ৰটো বিগত পাঁচ বছৰে অহৰহ কাম কৰি শিৰোনামা পোৱা নেতাৰো যেন অভাৱহে ঘটিছে। সকলোৱে যেন নিজৰ বিভিন্ন পেশাত (ঠিকা, চাকৰি, সাংবাদিকতা, ব্যৱসায়, আইনবিদ ইত্যাদি) ব্যস্ত হৈ থাকি, এতিয়া টিকট পোৱাৰ প্ৰতিযোগিতাতহে নমাটো অতিশয় লক্ষণীয় হৈ উঠিছে। যি সকল নেতাই বিগত সময়ত নিজৰ দলৰ বাবে সাংগঠনিক কাম-কাজতো মনোনিবেশ কৰিছে তেনে নেতাই এই নিৰ্বাচনতো আন সকলতকৈ জন-সমৰ্থন পোৱাতো নিশ্চিত। কিন্তু প্ৰাৰ্থী তালিকাত দেখাপোৱা বেছিভাগেই বতৰৰ আলহীহে!\nসাংসদৰ হবৰ বাবে প্ৰাৰ্থী হবলৈ যোৱা বহুতো প্ৰাৰ্থীয়েই মনে বিচৰা সমষ্টিৰ চুকে-কোণে ঘূৰিয়েই পোৱা নাই। এতিয়া গুগোলত চাইছে বোধহয়! তাৰ আকাশ-বতাহ-মাটি-পানীৰ সৈতে পৰিচয়, জনগাঁথনি, স্থানীয় সমস্যাৰ বুজ পোৱাটো দূৰৈৰ কথা। উৰ্ধতম মহলৰ পৰা টিকট লৈ নিৰ্বাচন খেলি ৰাইজৰ সমুখত গ্ৰহণযোগ্য নোহোৱা একোখন প্ৰাৰ্থী তালিকাত নাম শুৱনি কৰাতহে এইসকলে মনকান দিয়া যেন অনুভৱ হৈছে।\nতাৰ ফলত ৰাইজে গ্ৰহণযোগ্য মানুহ নোপোৱাৰ বাবে "ওপৰৰ এজনো পচন্দৰ নহয়" শীৰ্ষক পচন্দতহে ভোটদান কৰিবৰ বাবে বাধ্য হব। নিশ্চয়কৈ এয়া পৰম্পৰাগত ভাৱে একে পাৰ্টি বা দলক ভোটদান কৰা সকলৰ বাবে প্ৰযোজ্য নহয়। প্ৰযোজ্য নহয়, পকেটত প্ৰলোভনৰ টোপোলা ভৰাই ভোটদান কৰিবলৈ যোৱা সকলৰ বাবেও। প্ৰযোজ্য নহয়, একে জাতি-জনগোষ্ঠীৰ বুলি ভাবিয়েই ভোটদান কৰা সকলৰো ক্ষেত্ৰত। সমস্যা সেইসকলৰ বাবেহে, যি সকলে প্ৰাৰ্থীৰ ইতিহাস, কৰ্মজীৱন, মেধা আদিক বিশ্লেষণ কৰে, দল-মত-নিৰ্বিশেষে গ্ৰহণ কৰিব পৰা নেতাৰ সন্ধান কৰে। কিন্তু এনে লোকৰ বাবে থকা এই "নোটা" পচন্দই এইবাৰ নিৰ্বাচনত নিশ্চয়কৈ সেই সকলক আকৰ্ষিত কৰিব আৰু ফলত আটাইতকৈ অপচন্দৰ প্ৰাৰ্থী একোজনেই ধনৰে কিনা জনবলেৰে ভোটৰ খেলত বিজয়ী হব।\nতৃণমূলৰ সামাজিক সংগঠন সমূহৰ সৈতে জড়িত হোৱা, সুখে দুখে সকলো দলৰ, সকলো জাতিৰ ৰাইজে কাষতে পাব পৰা, সমস্যাৰাজিক সৱলভাৱে বিশ্লেষণ কৰি উপযুক্ত মঞ্চলৈ নিব পৰা এনে জননেতাৰ নাম এতিয়াও কোনো দল-সংগঠনেই জনমানসত তুলি ধৰিব নোৱাৰাটো অসমৰ ভৱিষ্যতৰ বাবে দুৰ্ভাগ্যজনক বুলি বিবেচিত হৈছে। সেয়ে এইবাৰৰ নিৰ্বাচনত তাৰ ভিতৰতে ব্যক্তিগত ভাৱে সততা থকা প্ৰাৰ্থীৰ পক্ষে ভোটদান কৰাটো সচেতন লোকসকলৰ বাবে এক দ্বায়িত্ব হৈ উঠিছে। লগতে ব্যক্তিগত সততাক মূলধন কৰি এই নিৰ্বাচনত অৱতীৰ্ণ হোৱা সকলে, এইবাৰতে সফল হব নোৱাৰিলেও তাকেই প্ৰেৰণা ৰূপে লৈ অনাগত দিনত নিজকে জননেতাৰ ৰূপত গঢ়ি তুলিবৰ বাবে প্ৰত্যাহ্বান গ্ৰহণ কৰিব লাগিব। মানুহৰ হৃদয়ৰ কাষ চাপি জন-নেতা ৰূপে উজলি উঠা ৰাজনৈতিক নেতাৰ যে আজি, অসমৰ বাবে অতীৱ প্ৰয়োজন, সেয়া সকলোৱেই অনুভৱ কৰিছে।\nBy xukhdukh.com on March 13, 2014


আত্মা-নুসন্ধান- অভিজিত কলিতা – ফটাঢোল\nমানৱ সভ্যতাৰ আদিযুগৰে পৰা, কেতিয়াও মানুহৰ পিছ নেৰা এটা প্ৰশ্ন হ’ল- এই নিৰন্তৰ জন্ম মৃত্যুৰ ৰহ্স্য। ক’ৰ পৰা আহো আমি, কিয় আহো এই পৃথিৱীলৈ, মৃত্যু কি? কি আছে এই কুলিকাময় মৃত্যুৰ সিপাৰে? সঁচাকে কৰবাত আছেনে স্বৰ্গ, আছেনে নৰক? মৃত্যুৰ পাছত আমি আমাৰ পাপ খণ্ডাবলৈ সঁচাকৈয়ে বাৰে বাৰে বিভিন্ন ৰূপত ঘুৰি আহোনেকি? ইত্যাদি ইত্যদি। আৰু মানুহে জনা হোৱাৰ পৰাই এই প্ৰশ্নৰ উত্তৰ বিছাৰি আহিছে। কোনোবাই শাস্ত্ৰ পঢ়িছে, ধ্যান-তপস্যা কৰিছে, কোনোবাই বৈজ্ঞানিক উপায়েৰে পৰীক্ষা নিৰীক্ষা কৰিছে। পিছে কোনেও একেবাৰে খাটাংকৈ কথাটো কৈ দিব পৰা নাই। মানে আজিলৈকে ।\n« উচ্চাৰণ বিভ্ৰাট- মিতালী বৰ্মন\nযাজ্ঞবল্ক্য – ভূমিকম্প »\nশাস্ত্ৰ জ্ঞান বাৰুকৈয়ে লাভ কৰিলোঁ। ভৱিষ্যতে কামত আহিব বুলি আশাবাদী।,\nএই জ্ঞানভাণ্ডাৰ মুকলি কৰি দিয়া বাবে মানবজাতি আপোনাৰ ওচৰত সদায় ঋণী হৈ থাকিব।\nকি সাংঘাতিক বৰ্ণনা। বহুত বহুত বহুত ভাল লাগিল অভিজিত দা।\nউপভোগ্য, তত্বগধুৰ, জ্ঞানবৰ্দ্ধক, সমাজহিতকাৰী\nসাংঘাটিক লিখিছে অভি দা ৷ উপস্থাপন শৈলী তামাম ৷\nপূৰা কনচেপ্ট ক্লিয়েৰ হৈ গেল\nI like the philosophical version of this post.whatanice content is included here especially rearding the life…what is life, from where it is come, where to go, what is soul, activities of soul, where it will go after death, what is illusion etc.\nVery interesting philosophical side of the life is composed here…really excellent explanation, like it most…congratulation to abhijit.\nTamam dei… bhal lagil pohi… aru puar aakha thakil\nমোক্ষপ্ৰাপ্তি হোৱা যেন লাগিছে পঢ়ি। খুব ভাল লাগিল পঢ়ি, গতানুগতিক কথা। আপোনাৰ ফেন কলেজৰ দিনৰ পৰাই\nআত্মাৰ জ্ঞান লাভ কৰি বৰ ভাল লাগিল। সুন্দৰ লিখনি।\nপৰমাত্মাৰ দৰ্শন হ’ল।\nওপৰৰ আটাইৰে লগত একমত ।


তৃতীয় লহৰ চলিছে : ভাৰতত ত চৌদিশে বৃদ্ধি কৰোনাৰ সংক্ৰমণ\nভাৰতত কৰোনাৰ তৃতীয় ঢৌ আৰম্ভ হৈছে! দেশখনৰ প্ৰায় কেউখন ৰাজ্যত ভাইৰাছটোৰ বিভিন্ন প্ৰজাতিৰ সংক্ৰমণ হঠাৎ দুই-তিনি গুণলৈ বৃদ্ধি পাইছে। অসমতো সংক্ৰমণ দ্বিগুণ বৃদ্ধি পাইছে। অৱশ্যে বৰ্তমান তৃতীয় লহৰৰ প্ৰাথমিক পৰ্যায়ত আছে দেশখন। ইফালে সংক্ৰমণ বৃদ্ধি পোৱাত কেইবাখনো ৰাজ্যত গ্ৰহণ কৰা হৈছে পোৱাৰ বিভিন্ন সতৰ্কতামূলক ব্যৱস্থা।\nমহাৰাষ্ট্ৰত মঙলবাৰে ১৮,৪৬৬ জন লোক কৰোনা পজিটিভ হৈছে। সোমবাৰৰ তুলনাত এইয়া ৫১ % অধিক। ৰাজ্যখনৰ কেৱল মুম্বাইতে ১০ হাজাৰজন কৰোনা পজিটিভ ব্যক্তি চিনাক্ত হৈছে। ৰাজ্যখনত মঙলবাৰে কৰোনাত ২০জনৰ মৃত্যু হৈছে। বৰ্তমান, মহাৰাষ্ট্ৰত সক্ৰিয় ৰোগীৰ সংখ্যা ৬৬, ৩০৮লৈ বৃদ্ধি হৈছে। ৰাজ্যখনত অমাইক্ৰন ৰোগীৰ সংখ্যাও ৬৫৩লৈ বৃদ্ধি পাইছে।\nদিল্লীত বিগত ২৪ ঘন্টাত ৫,৪৮১জন কৰোনাত আক্ৰান্ত হৈছে। তিনিজন লোকৰ মৃত্যু হৈছে। সোমবাৰে ৰাজধানী চহৰখনত কোৰোনাত আক্ৰান্ত হৈছিল ৪,০৯৯জন ব্যক্তি। দিল্লীত কোৰোনা পজিটিভিটীৰ হাৰ ৮.৭ শতাংশলৈ বৃদ্ধি পাইছে।\nকৰোনাৰ সংক্ৰমণ বৃদ্ধি পোৱাত উত্তৰ প্ৰদেশ চৰকাৰে ১৪ জানুৱাৰীলৈকে সকলো বিদ্যালয়ত দশম শ্ৰেণীলৈকে অফলাইন অধ্যয়ন বন্ধ ৰাখিছে। আনহাতে, যিবোৰ জিলাত কোৰোনাৰ সক্ৰিয় ৰোগীৰ সংখ্যা ১০০০ তকৈ হৈছে বা হ’ব সেইবোৰ জিলাত বিবাহৰ দৰে অনুষ্ঠানৰ অতিথিৰ সংখ্যাও সীমিত কৰা হৈছে।\nকৰ্ণাটকত অমাইক্ৰনৰ ১৪৯টা নতুন কেছ পোৱা গৈছে আৰু ৰাজ্যখনত এতিয়ালৈকে অমাইক্ৰনত সংক্ৰমিত হৈছে ২২৬জন। ৰাজ্যখনত শুক্ৰবাৰে নিশা ১০ বজাৰ পৰা সোমবাৰে পুৱা ৫ বজালৈ পৰৱৰ্তী ২ সপ্তাহৰ বাবে নৈশ সান্ধ্য আইন জাৰি কৰা হৈছে। ইয়াৰ সৈতে, পাব, ক্লাব, ৰেষ্টুৰেণ্ট, বাৰ, হোটেল, চিনেমা হল, থিয়েটাৰ, প্ৰেক্ষাগৃহ আদি ৫০ শতাংশৰ বাবেহে মুকলি ৰখাৰ নিৰ্দেশ দিয়া হৈছে।\nবুধবাৰে পঞ্জাবৰ ফিৰোজপুৰত প্ৰধানমন্ত্ৰী নৰেন্দ্ৰ মোদীৰ ৰেলী আছে। ইয়াৰ পূৰ্বে ৰাজ্যখনত কৰোনাৰ সংক্ৰমণ ঊৰ্ধ্বমুখী হৈছে। মঙলবাৰে ১৫,৮২২জন লোকৰ পৰীক্ষা কৰা হৈছিল, তাৰে ১,০২৭ জন লোক পজিটিভ হৈছে। ৰাজ্যখনত পজিটিভিটীৰ হাৰ ৬.৪৯% লৈ বৃদ্ধি পাইছে। পাঠানকোটত পজিটিভিটীৰ হাৰ সৰ্বাধিক- ১৭.৩৬%। পাটিয়ালাত ১৫.৪৩%।\nবিহাৰ চৰকাৰে ৰাজ্যখনত নিশা ১০ বজাৰ পৰা পুৱা ৫ বজালৈ কেৰোনাৰ ঘটনা বৃদ্ধিৰ মাজতে ২১ জানুৱাৰীলৈকে নিশাৰ কাৰফিউ জাৰি কৰাৰ সিদ্ধান্ত লৈছে। ইয়াৰ উপৰিও, সকলো ধৰ্মীয় স্থান, চিনেমা হল, শ্বপিং মল, ক্লাব, চুইমিং পুল, ষ্টেডিয়াম, জিম আৰু পাৰ্ক সম্পূৰ্ণৰূপে বন্ধ থাকিব। ৮ তাৰিখলৈকে সকলো বিদ্যালয় আৰু প্ৰশিক্ষণ প্ৰতিষ্ঠান বন্ধ কৰি দিয়া হৈছে। সকলো দোকান কেৱল সন্ধিয়া ৮ বজাৰ ভিতৰত হে খোলা থাকিব।\nমধ্য প্ৰদেশত,২৪ ঘণ্টাত ৩০৮ টা কৰোনা ৰোগী পোৱা গৈছে। ইয়াৰ ভিতৰত ৰাজধানী ভূপালৰ পৰা ১২৬ টা ঘটনা আৰু ইন্দোৰত ১৩৭ টা ঘটনা ৰখা হৈছে। ভূপালত মাস্ক পৰিধান নকৰিলে ২০০ টকাৰ জৰিমনা আৰোপ কৰা হৈছে। নিশাৰ কাৰফিউ অব্যাহত আছে। ইন্দোৰৰ বিষয়ে ৰাজ্যখনৰ গৃহমন্ত্ৰী নৰোত্তম মিশ্ৰাই কৈছে যে ইন্দোৰত পোৱা ঘটনাবোৰৰ ভিতৰত অমিক্ৰনৰ আধা আৰু আধা ডেল্টা প্ৰকাৰ আছে।\nছত্তীশগড়ত এদিনত অভিলেখসংখ্যক ১০৫৯ জন কৰোনা সংক্ৰমিত ব্যক্তি পোৱা গৈছে আৰু ৩ জনৰ মৃত্যু হৈছে। ৰাজধানী ৰায়পুৰত ৩৪৩ টা ঘটনা পোৱা গৈছে। ইফালে, ৰাজনন্দগাঁৱত ১৪ জন চিকিৎসক ইতিবাচক হৈ পৰিছে। ছত্তীশগড়ৰ কোৰিয়া জিলাত ২ খন বিদ্যালয়ৰ ৫৫ জন শিক্ষাৰ্থী আৰু ৩ জন শিক্ষক কৰোনা প্ৰতিবেদন ইতিবাচক হৈছে। ইয়াৰে এখন বিদ্যালয়ৰ অধ্যক্ষ কেইদিনমান আগতে কৰোনাৰ দ্বাৰা সংক্ৰমিত হৈছিল।\nআনহাতে, অধ্যক্ষগৰাকীৰ পত্নী, যি আন এখন বিদ্যালয়ৰ শিক্ষক, তেওঁলোকৰো কোভিড প্ৰতিবেদন ইতিবাচক আছিল। সেইকাৰণে শিশু আৰু কৰ্মচাৰীসকলক সতৰ্কতামূলক ব্যৱস্থা হিচাপে মঙলবাৰে পৰীক্ষা কৰা হৈছিল। এতিয়া, দুয়োখন বিদ্যালয়তে ৫৫ টা শিশুৰে কোৰোনাৰ ইতিবাচক প্ৰতিবেদন দিছে। তিনিজন শিক্ষকো সংক্ৰমণৰ বলি হৈছে।\nইফালে, অসমত এটা দিনতে পজিটিভিটি ৰেট হৈছেগৈ ১.২৯। বিগত ২৪ ঘন্টাত অসমত ৪৭৪গৰাকী লোকৰ দেহত কৰোনা ধৰা পৰিছে। সংখ্যাটো সোমবাৰৰ তুলনাত দুগুণ। দিনটোত ৩৬ হাজাৰ ৭৮১গৰাকী লোকক পৰীক্ষা কৰা হৈছিল। আনহাতে, দিনটোত ৩গৰাকী কোৰোনা ৰোগীৰ মৃত্যু হৈছে। মঙলবাৰে কামৰূপ মেট্ৰ'ত ১৯০গৰাকী লোকৰ দেহত কৰোনা ধৰা পৰিছে। আনহাতে. অসমতো অমাইক্ৰনে টোকৰ মাৰিছে। শেহতীয়াকৈ বিভিন্ন সংবাদমাধ্যমত প্ৰকাশ পাইছে এই খবৰ। প্ৰকাশিত খবৰ অনুসৰি, মেঘালয়লৈ যোৱা অসমৰ ৫গৰাকী পৰ্যটকৰ দেহত ধৰা পৰিছে অমিক্ৰণ। এই ৫গৰাকীৰ ভিতৰত এগৰাকীৰ ঘৰ অসমত বুলি জানিব পৰা গৈছে। খবৰ প্ৰকাশিত হৈছে যদিও এতিয়ালৈকে মেঘালয় চৰকাৰ বাব অসম চৰকাৰে কোনো তথ্য আনুষ্ঠানিকভাৱে প্ৰকাশ কৰা নাই।\nইফালে, আই আই টি গুৱাহাটীত অৰ্ধশতাধিক শিক্ষাৰ্থীৰ দেহত ধৰা পৰিছে ক'ভিড। আক্ৰান্তসকলৰ অধিকাংশই ৰাজ্যৰ বাহিৰৰ পৰা শিক্ষাৰ্থী। ইয়াৰে পৰিপ্ৰেক্ষিতত\nশিক্ষানুষ্ঠানখনৰ পৰা শিক্ষাৰ্থীৰ বাহিৰলৈ অহা–যোৱা বন্ধ কৰা হৈছে। ঘোষিত হৈছে কোৱাৰেণ্টাইন চেণ্টাৰ। কেইবাজনো বিষয়া, কৰ্মচাৰী, অধ্যাপকৰ দেহতো পোৱা গৈছে ক'ভিড ।